Avis juridique important

|

31999H0028

1999/28/ΕΚ: Σύσταση της Επιτροπής της 14ης Δεκεμβρίου 1998 για τη βελτίωση των διαδικασιών αδειοδότησης που αφορούν τα διευρωπαϊκά δίκτυα ενέργειας [κοινοποιηθείσα υπό τον αριθμό Ε(1998) 4063] (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 008 της 14/01/1999 σ. 0027 - 0028

ΣΥΣΤΑΣΗ ΤΗΣ ΕΠΙΤΡΟΠΗΣ της 14ης Δεκεμβρίου 1998 για τη βελτίωση των διαδικασιών αδειοδότησης που αφορούν τα διευρωπαϊκά δίκτυα ενέργειας [κοινοποιηθείσα υπό τον αριθμό Ε(1998) 4063] (Κείμενο που παρουσιάζει ενδιαφέρον για τον ΕΟΧ) (1999/28/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 96/391/ΕΚ του Συμβουλίου, της 28ης Μαρτίου 1996, περί συνόλου δράσεων προς διαμόρφωση ευνοϊκότερου πλαισίου για την ανάπτυξη των διευρωπαϊκών δικτύων στον τομέα της ενέργειας (1), και ιδίως το άρθρο 2,Εκτμώντας:(1) ότι το άρθρο 2 παράγραφος 1 της απόφασης 96/391/ΕΚ προβλέπει ότι η Κοινότητα προωθεί τη συνεργασία μεταξύ των κρατών μελών μέσω αμοιβαίων διαβουλεύσεων, προκειμένου να διευκολύνει την εφαρμογή των διαδικασιών χορήγησης αδειών για έργα που αφορούν τα διευρωπαϊκά δίκτυα ενέργειας, προκειμένου να μειώνονται οι καθυστερήσεις 7(2) ότι η απόφαση αριθ. 1254/96/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 1996, για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (2), όπως τροποποιήθηκε από την απόφαση αριθ. 1047/97/ΕΚ (3), επισημαίνει έργα κοινού ενδιαφέροντος 7 ότι η εν λόγω επισήμανση γίνεται υπό την επιφύλαξη της διαδικασίας εκτίμησης των περιβαλλοντικών επιπτώσεων των έργων 7(3) ότι η υλοποίηση ορισμένων από αυτά τα έργα κοινού ενδιαφέροντος εξακολουθεί να αντιμετωπίζει δυσχέρειες διοικητικής φύσεως που προκύπτουν κυρίως από καθυστερήσεις κατά την χορήγηση αδειών κατασκευής 7(4) ότι υπάρχει ανησυχία μεταξύ των θιγομένων σχετικά με καθυστερήσεις που οφείλονται στην διάρκεια, στην πολυπλοκότητα και στην ποικιλία ανά την Ευρωπαϊκή Κοινότητα των διαδικασιών αδειοδότησης για την κατασκευή γραμμών ηλεκτρικού ρεύματος και αερίου, αποθήκευσης αερίου και τερματικών σταθμών υγροποιημένου φυσικού αερίου 7(5) ότι οι τυχόν καθυστερήσεις μπορούν να προέλθουν από έλλειψη διαφάνειας σε διαδικασίες για την χορήγηση αδειών 7 ότι η θέσπιση σαφών και προβλέψιμων διαδικασιών πρόκειται να συμβάλει κατά πολύ στην επίλυση του προβλήματος αυτού, καθορίζοντας παράλληλα σαφώς τους φορείς από τους οποίους λαμβάνονται αποφάσεις 7(6) ότι η πολυπλοκότητα των διαδικασιών αδειοδότησης αποτελεί μία ακόμη αιτία καθυστερήσεων 7 ότι η καθιέρωση περισσότερο συντονισμένης προσέγγισης στο θέμα των αδειοδοτήσεων, πρόκειται να συνεισφέρει κατά πολύ στον περιορισμό της πολυπλοκότητας αυτής 7(7) ότι υπάρχει περιθώριο βελτίωσης των διαδικασιών αδειοδότησης, μέσω πρώιμων διαβουλεύσεων και σύμπραξης των αρμοδίων αρχών και μέσω της παράλληλης κίνησης, όπου είναι δυνατόν, διαδικασιών εκτίμησης που αποτελούν μέρος των διοικητικών διαδικασιών αδειοδότησης, κάθε μία με την κατάλληλη γι' αυτήν τεκμηρίωση 7(8) ότι οι καθυστερήσεις που προκύπτουν από παρανοήσεις από πλευράς κοινού και άλλων ενδιαφερομένων μερών της ανάγκης για ενεργειακά έργα, μπορούν να μειωθούν με την ευρεία παροχή πληροφοριών και περιλαμβανομένης της αναγνώρισης κοινού ενδιαφέροντος 7(9) ότι κατά την εφαρμογή των μέτρων που αφορούν την βελτίωση των διαδικασιών αδειοδότησης για τα διευρωπαϊκά δίκτυα ενέργειας, ιδίως στην περίπτωση των διασυνοριακών έργων, πρέπει να υπάρχει ο απαραίτητος βαθμός συνεργασίας μεταξύ των κρατών μελών, και με πάσα επιφύλαξη ως προς τις αρχές και την εφαρμογή κοινοτικών ή εθνικών διατάξεων για το περιβάλλον και τις εσωτερικές αγορές αερίου και ηλεκτρισμού, ή ως προς την αρχή της επικουρικότητας 7(10) ότι η οδηγία 85/337/ΕΟΚ του Συμβουλίου (4), όπως τροποποιήθηκε από την οδηγία 97/11/ΕΚ (5), ζητεί να γίνει εναρμόνιση των βασικών αρχών εκτίμησης των περιβαλλοντικών επιπτώσεων και επισημαίνει την ανάγκη να εισαχθούν διατάξεις για την αποσαφήνιση, συμπλήρωση και βελτίωση των κανόνων για τη διαδικασία εκτίμησης, καθώς και την επιθυμία να ενισχυθούν οι διατάξεις για τη διαδικασία εκτίμησης των περιβαλλοντικών επιπτώσεων σε διασυνοριακό πλαίσιο 7(11) ότι τα μέτρα που προβλέπονται στην παρούσα σύσταση συμφωνούν με τη γνώμη την οποία εξέδωσε η επιτροπή που προβλέπεται στο άρθρο 4 της απόφασης 96/391/ΕΚ,ΣΥΝΙΣΤΑ ΣΤΑ ΚΡΑΤΗ ΜΕΛΗ:α) να επιδιώξουν την συνεργασία μεταξύ τους και, κατά περίπτωσιν, με τρίτες χώρες, προκειμένου να διευκολυνθεί η εφαρμογή των διαδικασιών αδειοδότησης για διασυνοριακά έργα που αφορούν διευρωπαϊκά δίκτυα ενέργειας 7β) να αναλάβουν, κατά περίπτωση και εφαρμόζοντας όσο το δυνατόν περισσότερο κοινή και συντονισμένη προσέγγιση, τα ακόλουθα μέτρα, προκειμένου να βελτιώσουν τις διαδικασίες αδειοδότησης για τα διασυνοριακά έργα που αφορούν τα διευρωπαϊκά ενεργειακά δίκτυα:1. αύξηση της διαφάνειας της αδειοδότησης, μέσω σαφών και προβλέψιμων διαδικασιών, απλουστευμένων και ευθυγραμμισμένων όπου είναι δυνατόν, και καθορίζοντας σαφώς τους κατάλληλους φορείς λήψεως αποφάσεων 72. διασφάλιση στενότερου συντονισμού μεταξύ των διαφόρων διαδικασιών αδειοδότησης, με, ανάλογα με την περίπτωση, κατάλληλες προθεσμίες και δημιουργώντας εθνικά σημεία επαφής 73. βελτίωση της επικοινωνίας, με την εξήγηση της ανάγκης για έργα κοινού ενδιαφέροντος και με την παροχή όλων των σχετικών πληροφοριών σε πρώιμο στάδιο της φάσης προγραμματισμού και της διαδικασίας λήψεως αποφάσεων 74. καλώντας τους προτείνοντες έργο να υποβάλουν, κατά τρόπο ολοκληρωμένο, τεκμηρίωση σχετικά με την ανάγκη κατασκευής του έργου, όσο και σχετικά με τις περιβαλλοντικές επιπτώσεις κάθε μίας από τις επιλογές για την εφαρμογή του 7γ) συνεργασία με την Επιτροπή για την περιοδική παρακολούθηση της εφαρμογής της παρούσας σύστασης.Η παρούσα σύσταση απευθύνεται στα κράτη μέλη.Βρυξέλλες, 14 Δεκεμβρίου 1998.Για την ΕπιτροπήΧρήστος ΠΑΠΟΥΤΣΗΣΜέλος της Επιτροπής(1) ΕΕ L 161 της 29. 6. 1996, σ. 154.(2) ΕΕ L 161 της 29. 6. 1996, σ. 147.(3) ΕΕ L 152 της 11. 6. 1997, σ. 12.(4) ΕΕ L 175 της 5. 7. 1985, σ. 40.(5) ΕΕ L 73 της 14. 3. 1997, σ. 5.


title: Σύσταση του Συμβουλίου προς την Ελλάδα, της 16ης Φεβρουαρίου 2010 , προκειμένου να τερματιστεί η ασυνέπεια με τους γενικούς προσανατολισμούς των οικονομικών πολιτικών στην Ελλάδα και να εξαλειφθεί ο κίνδυνος υπονόμευσης της εύρυθμης λειτουργίας της οικονομικής και νομισματικής ένωσης

text:
               30.3.2010

               EL

               Επίσημη Εφημερίδα της Ευρωπαϊκής Ένωσης

               L 83/65

         ΣΫΣΤΑΣΗ ΤΟΥ ΣΥΜΒΟΥΛΊΟΥ ΠΡΟΣ ΤΗΝ ΕΛΛΆΔΑ
   της 16ης Φεβρουαρίου 2010
   προκειμένου να τερματιστεί η ασυνέπεια με τους γενικούς προσανατολισμούς των οικονομικών πολιτικών στην Ελλάδα και να εξαλειφθεί ο κίνδυνος υπονόμευσης της εύρυθμης λειτουργίας της οικονομικής και νομισματικής ένωσης
   (2010/190/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 4,
   τη σύσταση της Επιτροπής,
   Εκτιμώντας τα ακόλουθα:

               (1)

               Η μακροοικονομική και δημοσιονομική κατάσταση επιδεινώθηκε σοβαρά στην Ελλάδα κατά τη διάρκεια του προηγουμένου έτους, ενώ τα ελληνικά δημόσια οικονομικά επιδεινώθηκαν πολύ περισσότερο του αναμενομένου λόγω της οικονομικής κάμψης. Οι εξελίξεις αυτές οφείλονται κυρίως σε εθνικούς παράγοντες οι οποίοι αναπτύχθηκαν μακροπρόθεσμα και οδήγησαν σε επιδείνωση της καθαρής δανειακής θέσης της ελληνικής οικονομίας και σε υψηλές και διαρκείς εξωτερικές ανισορροπίες, γεγονός που αντικατοπτρίζει μεγάλες απώλειες ανταγωνιστικότητας και την έντονη επιδείνωση της δημοσιονομικής θέσης.

               (2)

               Οι εθνικές πολιτικές δημοσιονομικής διαχείρισης, η αποτελεσματικότητα της δημόσιας διοίκησης και η έλλειψη διαρθρωτικών μεταρρυθμίσεων (οι δείκτες κατατάσσουν την Ελλάδα σε πολύ χαμηλή θέση σε σχέση με τα διεθνή πρότυπα αναφοράς) συνέβαλαν στις κακές οικονομικές και δημοσιονομικές επιδόσεις.

               (3)

               Η σημερινή κατάσταση θέτει σοβαρές προκλήσεις για τη μακροπρόθεσμη βιωσιμότητα της ελληνικής οικονομίας, η δε οικονομική και δημοσιονομική κατάσταση μπορεί να έχει αρνητικές συνέπειες για άλλα κράτη μέλη της ζώνης του ευρώ, όπως προκύπτει από τις κινήσεις στα επιτόκια απόδοσης των κρατικών ομολόγων σε ορισμένa κράτη μέλη. Η σημερινή κατάσταση μπορεί να υπονομεύσει την εύρυθμη λειτουργία της οικονομικής και νομισματικής ένωσης.

               (4)

               Το Συμβούλιο και η Επιτροπή έχουν επανειλημμένα επισημάνει τα μακροπρόθεσμα διαρθρωτικά προβλήματα της ελληνικής οικονομίας στις διάφορες ασκήσεις πολυμερούς εποπτείας. Σε αυτές περιλαμβάνεται η δημοσιονομική εποπτεία στο πλαίσιο του Συμφώνου Σταθερότητας και Ανάπτυξης και της στρατηγικής της Λισαβόνας, όπου οι γενικοί προσανατολισμοί των οικονομικών πολιτικών (1) παρέχουν ένα γενικό πλαίσιο αναφοράς για τις διαρθρωτικές μεταρρυθμίσεις στην Ενωση και στη ζώνη του ευρώ. Οι προσανατολισμοί περιλαμβάνουν συστάσεις προς τα κράτη μέλη για την τήρηση των μεσοπρόθεσμων δημοσιονομικών στόχων και την ανάληψη αποτελεσματικής δράσης για να διασφαλιστεί η ταχεία διόρθωση των υπερβολικών ελλειμμάτων και η διόρθωση του ελλείμματος του ισοζυγίου τρεχουσών συναλλαγών, με την υλοποίηση διαρθρωτικών μεταρρυθμίσεων, την τόνωση της εξωτερικής ανταγωνιστικότητας και την υποβοήθηση της διόρθωσής τους μέσω της φορολογικής πολιτικής.

               (5)

               Στο πλαίσιο αυτό, και λαμβανομένων υπόψη των σοβαρών διαρθρωτικών προβλημάτων της ελληνικής οικονομίας όσον αφορά τα δημόσια οικονομικά, την απασχόληση και τις αγορές προϊόντων, το Συμβούλιο, με τη σύστασή του της 25ης Ιουνίου 2009 (2), υπογράμμισε ότι είναι «επιτακτικά αναγκαίο για την Ελλάδα να εντατικοποιήσει τις προσπάθειές της για την αντιμετώπιση των μακροοικονομικών ανισορροπιών και των διαρθρωτικών αδυναμιών της οικονομίας της» και απηύθυνε ειδικές συστάσεις προς τη χώρα αυτή, επισημαίνοντας ότι θα πρέπει να συνεχιστεί η διαδικασία δημοσιονομικής εξυγίανσης, να αυξηθεί ο ανταγωνισμός στην παροχή επαγγελματικών υπηρεσιών, να γίνουν μεταρρυθμίσεις για να αυξηθούν οι επενδύσεις στον τομέα της Ε&Α, να χρησιμοποιηθούν οι πόροι των διαρθρωτικών ταμείων αποτελεσματικότερα, να αναμορφωθεί η δημόσια διοίκηση και να ληφθεί ευρύ φάσμα μέτρων στην αγορά εργασίας, στο πλαίσιο μιας ολοκληρωμένης προσέγγισης που συνδυάζει ευελιξία με ασφάλεια. Ταυτόχρονα, το Συμβούλιο συνέστησε στην Ελλάδα, ως μέλος της ζώνης του ευρώ, να διασφαλίσει τη βιωσιμότητα των δημοσίων οικονομικών και να βελτιώσει την ποιότητά τους, να εκσυγχρονίσει τη δημόσια διοίκηση και να εφαρμόσει την κοινή προσέγγιση της ΕΕ όσον αφορά την ευελιξία με ασφάλεια.

               (6)

               Οι οικονομικές και δημοσιονομικές πολιτικές της Ελλάδας δεν ευθυγραμμίζονται με την ειδική σύσταση για τη χώρα, η οποία εκδόθηκε στο πλαίσιο των γενικών προσανατολισμών των οικονομικών πολιτικών, ούτε και με τις συστάσεις προς τα κράτη μέλη της ζώνης του ευρώ, ως εκτίθενται στην σύσταση του Συμβουλίου της 14ης Μαίου 2008 σχετικά με τους γενικούς προσανατολισμούς των οικονομικών πολιτικών των κρατών μελών και της Κοινότητας (2008-2010).

               (7)

               Στις 15 Ιανουαρίου 2010, η Ελλάδα υπέβαλε το επικαιροποιημένο πρόγραμμα σταθερότητας του 2010, το οποίο περιλαμβάνει στόχους στον τομέα της δημοσιονομικής πολιτικής για την περίοδο έως το 2013 και το οποίο πρέπει να ληφθεί από κοινού υπόψη με τον προϋπολογισμό για το 2010 που ψηφίστηκε από την Ελληνική Βουλή στις 23 Δεκεμβρίου 2009 το Συμβούλιο εξέδωσε γνώμη στις 16 Φεβρουαρίου 2010 σχετικά με το επικαιροποιημένο πρόγραμμα σταθερότητας του 2010 για την Ελλάδα, σύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (3). Στις 16 Φεβρουαρίου 2010 το Συμβούλιο εξέδωσε επίσης απόφαση δυνάμει του άρθρου 126 παράγραφος 9 ΣΛΕΕ, με την οποία ειδοποιείται η Ελλάδα να λάβει μέτρα για τη μείωση του ελλείμματος η οποία κρίνεται αναγκαία προκειμένου να αντιμετωπιστεί η κατάσταση υπερβολικού ελλείμματος (4) («απόφαση του Συμβουλίου της 16ης Φεβρουαρίου 2010»).

               (8)

               Η ορθή λειτουργία του συντονισμού των οικονομικών πολιτικών στη ζώνη του ευρώ απαιτεί την έγκαιρη χρήση των εργαλείων που παρέχει το άρθρο 121. Το άρθρο 121 παράγραφος 4 ορίζει ότι η Επιτροπή μπορεί να απευθύνει προειδοποίηση στο οικείο κράτος μέλος και να εισηγηθεί στο Συμβούλιο να απευθύνει τις αναγκαίες συστάσεις προς το εν λόγω κράτος μέλος. Δεδομένης της σοβαρότητας της κατάστασης και προκειμένου να διασφαλιστεί η συνέπεια με την απόφαση του Συμβουλίου της 16ης Φεβρουαρίου 2010, κρίνεται σκόπιμο να εκδώσει το Συμβούλιο τις αναγκαίες συστάσεις. Επιπλέον, το Συμβούλιο μπορεί, μετά από πρόταση της Επιτροπής, να αποφασίσει να δημοσιοποιήσει τις συστάσεις του.

               (9)

               Μολονότι η επιδείνωση των μακροοικονομικών συνθηκών το 2009 ήταν εντονότερη απ’ όσο προέβλεπαν οι ελληνικές αρχές, τα δημόσια οικονομικά επιδεινώθηκαν πολύ περισσότερο από ό,τι θα αναμενόταν ως αποτέλεσμα μιας εντονότερης της προβλεπομένης επιβράδυνσης της οικονομικής δραστηριότητας. Η επιδείνωση οφείλεται σε μεγάλο βαθμό στις δημοσιονομικές πολιτικές που εφαρμόστηκαν από την ελληνική κυβέρνηση. Το έλλειμμα της ελληνικής κυβέρνησης το 2009 εκτιμάται σήμερα σε 12,75 % του ΑΕΠ, σε σύγκριση με τον στόχο του 3,75 % του ΑΕΠ στο επικαιροποιημένο πρόγραμμα σταθερότητας του Ιανουαρίου 2009.

               (10)

               Ο προϋπολογισμός του 2010, ο οποίος ψηφίστηκε από την Ελληνική Βουλή στις 23 Δεκεμβρίου 2009, έθεσε ως στόχο για το έλλειμμα 9,1 % του ΑΕΠ το 2010. Εν τω μεταξύ, οι ελληνικές αρχές ανακοίνωσαν την πρόθεσή τους να επιταχύνουν τη δημοσιονομική προσαρμογή ήδη το 2010, θέτοντας τον δημοσιονομικό στόχο για το έτος αυτό στο 8,7 % του ΑΕΠ. Το επικαιροποιημένο πρόγραμμα σταθερότητας του Ιανουαρίου 2010 επιβεβαίωσε τον αναθεωρημένο δημοσιονομκό στόχο του 8,7 % του ΑΕΠ για το 2010.

               (11)

               Ο μακροπρόθεσμος δημοσιονομικός αντίκτυπος της δημογραφικής γήρανσης στις δημόσιες δαπάνες υπερβαίνει κατά πολύ τον μέσο όρο της ΕΕ, κυρίως εξ αιτίας της πολύ υψηλής προβλεπόμενης αύξησης των συνταξιοδοτικών δαπανών ως ποσοστού του ΑΕΠ κατά τις επόμενες δεκαετίες. Όπως προκύπτει από την έκθεση του 2009 των υπηρεσιών της Επιτροπής για τη βιωσιμότητα, οι διαθέσιμοι δείκτες καταδεικνύουν πολύ υψηλούς κινδύνους για τη βιωσιμότητα των δημοσίων οικονομικών, για τη βελτίωση της οποίας, εκτός από τη δημοσιονομική εξυγίανση, απαιτείται μεταρρύθμιση του συνταξιοδοτικού συστήματος και του συστήματος υγείας. Το ελληνικό συνταξιοδοτικό σύστημα αντιμετωπίζει πολλά προβλήματα συμεριλαμβανομένου του κατακερματισμού όσον αφορά την κάλυψή του. Μολονότι η Ελλάδα διαθέτει έναν από τους υψηλότερους δείκτες μέσων παροχών στην ΕΕ — με αρνητικό αντίκτυπο στα κίνητρα προς εργασία, όπως αντικατοπτρίζεται ειδικότερα στο χαμηλό ποσοστό απασχόλησης ηλικιωμένων εργαζομένων — η Ελλάδα έχει ένα από τα υψηλότερα ποσοστά φτώχειας μεταξύ των ηλικιωμένων. Υπάρχουν επίσης προβλήματα με τα καθεστώτα πρόωρης συνταξιοδότησης τα οποία παρέχουν εναλλακτικές, πλην όμως δαπανηρές, δυνατότητες συνταξιοδότησης. Μεταρρυθμίσεις απαιτούνται και στο σύστημα υγείας προκειμένου, ειδικότερα, να βελτιωθούν σημαντικά η αποτελεσματικότητα και η διαχείριση, στις οποίες οφείλονται οι επανειλημμένες δημοσιονομικές υπερβάσεις. Η μεταρρύθμιση της αγοράς εργασίας θα πρέπει να υποστηρίζει την αυξημένη προσφορά εργασίας για να διευρύνει τη βάση καταβολής εισφορών.

               (12)

               Η Ελλάδα καλείται να ανακτήσει τις απώλειες ανταγωνιστικότητας και να αντιμετωπίσει τις μεγάλες εξωτερικές ανισορροπίες. Στο πλαίσιο αυτό, σύμφωνα με τους γενικούς προσανατολισμούς των οικονομικών πολιτικών, η Ελλάδα θα πρέπει να επιδιώξει τη διόρθωση του ελλείμματος τρεχουσών συναλλαγών «εφαρμόζοντας διαρθρωτικές μεταρρυθμίσεις, ενισχύοντας την εξωτερική ανταγωνιστικότητα και (…) συμβάλλοντας στην απορρόφησή του με την εφαρμογή δημοσιονομικών πολιτικών». Για τον σκοπό αυτόν, οι ελληνικές αρχές θα πρέπει να εφαρμόσουν μόνιμα μέτρα για τον έλεγχο των πρωτογενών τρεχουσών δαπανών, συμπεριλαμβανομένου του μισθολογικού κόστους στον δημόσιο τομέα, και να υλοποιήσουν επειγόντως τις διαρθρωτικές μεταρρυθμίσεις στις αγορές εργασίας και προϊόντων. Ειδικότερα, οι ελληνικές αρχές θα πρέπει να μεριμνήσουν ώστε τα μέτρα δημοσιονομικής εξυγίανσης να αποσκοπούν και στη βελτίωση της ποιότητας των δημοσίων οικονομικών στο πλαίσιο ενός διεξοδικού μεταρρυθμιστικού προγράμματος, εφαρμόζοντας επίσης ταχέως πολιτικές για την περαιτέρω αναμόρφωση της φορολογικής διοίκησης.

               (13)

               Διάφοροι δείκτες και αναλύσεις επιβεβαιώνουν ότι η Ελλάδα υπέστη απώλειες ανταγωνιστικότητας των τιμών σε ευρεία και σταθερή βάση στη διάρκεια των τελευταίων 10 ετών. Η άνοδος των μισθών σε επίπεδα που υπερβαίνουν την αύξηση της παραγωγικότητας αποτελεί έναν από τους παράγοντες που εξηγούν το φαινόμενο αυτό. Οι αμοιβές στον δημόσιο τομέα σε σχέση με εκείνες του ιδιωτικού τομέα έχουν αυξηθεί ταχύτερα στην Ελλάδα, σε σύγκριση με άλλες οικονομίες της ζώνης του ευρώ, και έχουν επηρεάσει συνολικά τις μισθολογικές διαπραγματεύσεις, υπογραμμίζοντας τον ουσιαστικό ρόλο που πρέπει να διαδραματίσει ο δημόσιος τομέας στην προσπάθεια συγκράτησης των μισθών. Επιπλέον, ορισμένα χαρακτηριστικά του συστήματος συλλογικών διαπραγματεύσεων στην Ελλάδα (π.χ. ενδιάμεσο επίπεδο διαπραγματεύσεων) μπορούν επίσης να εξηγήσουν την αναντιστοιχία των μισθολογικών αυξήσεων προς την αύξηση της παραγωγικότητας, και απαιτούνται προσαρμογές που πρέπει να συμφωνήσουν οι κοινωνικοί εταίροι. Στο μέλλον, το σύστημα μισθολογικών διαπραγματεύσεων θα πρέπει να αντικατοπρτίζει επακριβέστερα την πορεία της ανταγωνιστικότητας και της παραγωγικότητας και τις συνθήκες στην τοπική αγορά εργασίας.

               (14)

               Η δημόσια διοίκηση αποτέλεσε σοβαρή τροχοπέδη στην προσπάθεια βελτίωσης της αποτελεσματικότητας στην Ελλάδα. Στις περισσότερες από τις συγκρίσεις διεθνώς η Ελλάδα κατέχει χαμηλή θέση όσον αφορά την αποτελεσματικότητα του δημόσιου τομέα και πολλά προβλήματα θεωρείται ότι απορρέουν από την ανεπαρκή διοικητική ικανότητα και αποτελεσματικότητα. Οι αρχές έχουν δεσμευθεί να βελτιώσουν τη λειτουργία της. Οι δεσμεύσεις θα πρέπει να μεταφραστούν σε μείωση προσωπικού, βελτίωση της διαχείρισης των ανθρώπινων πόρων στις οντότητες του δημοσίου, μείωση του κόστους, αύξηση της διαφάνειας, περισσότερη ασφάλεια δικαίου και αποτελεσματική υλοποίηση των πολιτικών.

               (15)

               Στην Ελλάδα υπάρχουν σημαντικά περιθώρια βελτίωσης του επιχειρηματικού περιβάλλοντος και της λειτουργίας των αγορών προϊόντων. Οι επιχειρήσεις αντιμετωπίζουν πολύπλοκες, επαχθείς και χρονοβόρες διοικητικές διαδικασίες. Η παροχή επαγγελματικών υπηρεσιών υπόκειται σε επαχθείς ρυθμίσεις και τα εμπόδια στον ανταγωνισμό είναι μεταξύ των υψηλότερων στην ΕΕ. Παράλληλα, η απελευθέρωση των βιομηχανιών δικτύου (π.χ. ενέργεια) υστερεί σε σχέση με τον μέσο όρο της ΕΕ, καθώς και το άνοιγμα των αγορών στον τομέα των μεταφορών, ιδιαίτερα των σιδηροδρομικών. Οι μεταρρυθμίσεις στους τομείς αυτούς είναι δυνατό να αυξήσουν τις ιδιωτικές επενδύσεις και την απασχόληση, με μικρό κόστος για τα δημόσια οικονομικά. Οι μεταρρυθμίσεις στις αγορές προϊόντων μπορούν επίσης να βοηθήσουν στην εφαρμογή των μεταρρυθμίσεων στην αγορά εργασίας, με τη μείωση των πιέσεων λόγω κόστους.

               (16)

               Η αγορά εργασίας στην Ελλάδα χρειάζεται επίσης να αναμορφωθεί, σύμφωνα με τις κοινές αρχές της ευελιξίας με ασφάλεια, όπως σημειώνεται από το Συμβούλιο στις συστάσεις του 2009 σχετικά με την εφαρμογή πολιτικών απασχόλησης. Ειδική προσοχή πρέπει να δοθεί στους νέους, δεδομένων των δυσκολιών που αντιμετωπίζουν για την είσοδό τους στην αγορά εργασίας. Υπάρχουν πολλές δυνατότητες στήριξης της μετάβασης στην αγορά εργασίας, μέσω, μεταξύ άλλων, βελτιώσεων στις πολιτικές εκπαίδευσης και κατάρτισης, με την αναβάθμιση των δεξιοτήτων του εργατικού δυναμικού και με τη βελτίωση της αποτελεσματικότητας των ενεργητικών πολιτικών στην αγορά εργασίας, αξιοποιώντας επίσης και την στήριξη του Ευρωπαϊκού Κοινωνικού Ταμείου. Πρέπει επίσης να χαλαρώσει η νομοθεσία που προστατεύει την απασχόληση. Πέραν αυτού χρειάζεται και μια πολιτική που θα ενθαρρύνει την ενεργό συμμετοχή στην αγορά εργασίας. Η εφαρμογή των συστάσεων αυτών έχει καίρια σημασία για την ελληνική οικονομία. Τα αποτελέσματα στην απασχόληση από τις διαρθρωτικές δράσεις που υλοποιούνται στον οικονομικό τομέα θα πρέπει, συνεπώς, να ληφθούν δεόντως υπόψη.

               (17)

               Η ταχύτερη και αποδοτικότερη απορρόφηση των πόρων των διαρθρωτικών ταμείων και του ταμείου συνοχής της ΕΕ θα μπορούσε να παίξει ουσιαστικό ρόλο στην επιτυχία των προσπαθειών ανάκτησης της ανταγωνιστικότητας και αποκατάστασης της βιωσιμότητας των δημοσίων οικονομικών. Σε σύγκριση με άλλα κράτη μέλη παρατηρείται υστέρηση στην απορρόφηση των κονδυλίων. Συνεργαζόμενη με την Επιτροπή για τη λήψη μέτρων που θα βελτιώσουν την ικανότητα απορρόφησης και το σχεδιασμό επιχειρησιακών προγραμμάτων, η Ελλάδα θα μπορούσε να χρηματοδοτήσει καίριες δημόσιες επενδύσεις που στηρίζουν τις μακροπρόθεσμες αναπτυξιακές δυνατότητες, επιτρέποντας παράλληλα τη συνέχιση της δημοσιονομικής εξυγίανσης. Ιδιαίτερη προσοχή θα πρέπει να δοθεί στα επιχειρησιακά προγράμματα «Διοικητική μεταρρύθμιση» και «Ψηφιακή σύγκλιση», καθώς τα εν λόγω προγράμματα στηρίζουν ουσιαστικές μεταρρυθμίσεις στη δημόσια διοίκηση, οι οποίες έχουν κεντρική σημασία στο πλαίσιο της στρατηγικής μεταρρύθμισης που περιλαμβάνεται στο επικαιροποιημένο πρόγραμμα σταθερότητας του Ιανουαρίου 2010. Για παράδειγμα, τα διαρθρωτικά ταμεία της ΕΕ θα μπορούσαν, στο πλαίσιο των εν λόγω επιχειρησιακών προγραμμάτων, να στηρίξουν μεταρρυθμίσεις του δημόσιου τομέα στο σύστημα υγείας, των δημοσίων υπηρεσιών απασχόλησης, της δια βίου μάθησης, της καταπολέμησης της αδήλωτης εργασίας, καθώς και την ενίσχυση του αποτελεσματικού ρυθμιστικού ελέγχου και των δομών εφαρμογής.

               (18)

               Οι ελληνικές τράπεζες εμφανίζουν σχετικά υγιή εικόνα από πλευράς κερδοφορίας και κεφαλαιακής επάρκειας. Επιπλέον, η αντοχή του συγκεκριμένου κλάδου επιβεβαιώθηκε με εκτεταμένες προσομοιώσεις κρίσεων. Επιπλέον, οι ελληνικές τράπεζες διατηρούν χαμηλό επίπεδο μη εξυπηρετούμενων δανείων (περίπου 7,2 % του συνόλου των δανείων) και σχετικά χαμηλό δείκτη χορηγήσεων-καταθέσεων. Ωστόσο, ο ελληνικός τραπεζικός κλάδος αντιμετώπισε δυσκολίες πρόσβασης στη ρευστότητα στις αγορές χονδρικής, με αποτέλεσμα να εξαρτάται σημαντικά από τον δανεισμό που προσφέρεται μέσω του Ευρωσυστήματος. Γενικά, ενώ το ελληνικό τραπεζικό σύστημα είναι συνολικά εύρωστο και υπέφερε λιγότερο σε σχέση με άλλες χώρες της ΕΕ από την παγκόσμια χρηματοπιστωτική κρίση, είναι μάλλον απίθανο να μείνει ανεπηρέαστο από τα προβλήματα στα δημόσια οικονομικά της Ελλάδος. Επίσης, ανησυχία προκαλεί ο αντίκτυπος των οικονομικών και χρηματοπιστωτικών προβλημάτων σε ορισμένες γειτονικές χώρες.

               (19)

               Δεδομένου του αντικτύπου της παγκόσμιας οικονομικής και χρηματοπιστωτικής κρίσης στην ελληνική οικονομία, η διαφαινομένη επαναξιολόγηση των κινδύνων ασκεί ακόμα μεγαλύτερες πιέσεις στην επιβάρυνση λόγω του χρέους και αυξάνει τα επασφάλιστρα κινδύνου στο δημόσιο χρέος,

         ΣΥΝΙΣΤΑ:

               1.

               Λαμβανομένων υπόψη των θεσμικών αδυναμιών των ελληνικών δημοσίων οικονομικών και της οικονομίας γενικότερα, η Ελλάδα θα πρέπει να εκπονήσει και να εφαρμόσει το συντομότερο δυνατό μέσα στο 2010 μια δέσμη τολμηρών και διεξοδικών διαρθρωτικών μεταρρυθμίσεων που θα επερβαίνουν τα μέτρα που περιλαμβάνονται στο επικαιροποιημένο πρόγραμμα σταθερότητας του Ιανουαρίου 2010 και σύμφωνα με το σχετικό χρονοδιάγραμμα. Οι προτεινόμενες μεταρρυθμίσεις θα πρέπει να πλαισιώνονται από σαφή και λεπτομερή χρονοδιαγράμματα. Ειδικότερα, επειδή είναι σημαντικό να διασφαλισθεί η αποτελεσματικότητα του συστήματος μισθολογικών διαπραγματεύσεων και εν όψει της ανάγκης γενικότερης συγκράτησης των μισθών, και συνεκτιμώντας τις απώλειες ανταγωνιστικότητας, η Ελλάδα θα πρέπει:

                           α)

                           να μειώσει το μισθολογικό κόστος στον δημόσιο τομέα, προκειμένου να εξασφαλιστεί ότι η μισθολογική πολιτική στον τομέα αυτόν θα έχει καθοριστικό ρόλο στη διαμόρφωση των αμοιβών στον ιδιωτικό τομέα και θα συμβάλλει στη γενικότερη συγκράτηση των μισθών·

                           β)

                           να εκσυγχρονίσει το σύστημα πληρωμής μισθών για τους απασχολούμενους στη δημόσια διοίκηση, με την καθιέρωση ενιαίων αρχών για τον καθορισμό και τον προγραμματισμό των μισθών και τον εξορθολογισμό της μισθολογικής κλίμακας. Η εν λόγω μισθολογική πολιτική θα πρέπει να επεκταθεί στους κανόνες που διέπουν τις αμοιβές των απασχολουμένων στις δημόσιες επιχειρήσεις·

                           γ)

                           να ενισχύσει την ευελιξία του συστήματος καθορισμού των μισθών με την προώθηση μεγαλύτερης αποκέντρωσης στις μισθολογικές διαπραγματεύσεις σε επίπεδο επιχείρησης (π.χ. αποφυγή της διοικητικής επέκτασης των συλλογικών συμβάσεων σε επιχειρήσεις που δεν συμμετέχουν στις διαπραγματεύσεις), κυρίως με την αποσύνδεση από την πορεία των μισθών στον δημόσιο τομέα· να βελτιώσει την εφαρμογή του νόμου για τις μισθολογικές διαπραγματεύσεις, προκειμένου να περιοριστεί η χρήση της ρήτρας απαλλαγής.

               2.

               Λόγω της επείγουσας ανάγκης μεταρρύθμισης του συνταξιοδοτικού συστήματος, και ενόψει των προκλήσεων για τη μακροπρόθεσμη βιωσιμότητα των δημοσίων οικονομικών, η Ελλάδα πρέπει:

                           α)

                           να προβεί εγκαίρως σε διεξοδική μεταρρύθμιση του συνταξιοδοτικού συστήματος, συμβάλλοντας στη βιωσιμότητα των δημοσίων οικονομικών·

                           β)

                           να εξασφαλίσει την ευθυγράμμιση των εκ του νόμου προβλεπόμενων ορίων ηλικίας συνταξιοδότησης μεταξύ ανδρών και γυναικών και να εισαγάγει πρόσθετες παραμέτρους δια των οποίων το επίπεδο των συντάξεων και η ηλικία συνταξιοδότησης προσαρμόζεται αυτόματα στις αλλαγές σε υποκείμενους οικονομικούς και δημογραφικούς παράγοντες·

                           γ)

                           να φροντίσει ώστε μια συνολική μεταρρύθμιση της αγοράς εργασίας να υποστηρίζει την αυξημένη προσφορά εργασίας και την απασχόληση, ώστε να διευρυνθεί η βάση καταβολής εισφορών·

                           δ)

                           να προσαρμόσει τη μέθοδο υπολογισμού της χορηγούμενης σύνταξης με την ενίσχυση της σχέσης μεταξύ των εισφορών που έχουν καταβληθεί και των παροχών που λαμβάνονται και την τιμαριθμική προσαρμογή των συντάξεων, αντί της διακριτικής έως τώρα τιμαριθμοποίησης·

                           ε)

                           να αυξήσει τη μέση ηλικία εξόδου από την αγορά εργασίας, μέσω αυστηρότερων κριτηρίων επιλεξιμότητας για πρόωρη συνταξιοδότηση· να μειώσει σημαντικά τον υπερβολικά μακρύ κατάλογο επαγγελμάτων στα οποία επιτρέπεται η πρόωρη συνταξιοδότηση·

                           στ)

                           να απλουστεύσει το κατακερματισμένο συνταξιοδοτικό σύστημα και να θεσπίσει μια καθολικά δεσμευτική νομοθεσία σχετικά με τα δικαιώματα, τις εισφορές, τη σώρευση και την τιμαριθμική προσαρμογή·

                           ζ)

                           να θεσπίσει, ήδη το 2010, τις αναγκαίες νομικές πράξεις.

               3.

               Στον τομέα της υγείας, οι μεταρρυθμίσεις πρέπει να εστιαστούν:

                           α)

                           στην επανεξέταση της υπερβολικά κατακερματισμένης δομής του συστήματος υγειονομικής περίθαλψης και της διακυβέρνησής του·

                           β)

                           στην ενίσχυση της ποιότητας και αποτελεσματικότητας των υπηρεσιών πρωτοβάθμιας υγειονομικής περίθαλψης·

                           γ)

                           στον εκσυγχρονισμό της διοίκησης των νοσηλευτικών ιδρυμάτων, καθώς και των λογιστικών διαδικασιών·

                           δ)

                           στην εφαρμογή αυστηρότερων ελέγχων όσον αφορά τις φαρμακευτικές δαπάνες και στη βελτίωση των διαδικασιών σύναψης δημοσίων συμβάσεων προμηθειών, με επανεξέταση και του καταλόγου φαρμάκων.

               4.

               Είναι αναγκαία η βελτίωση της αποτελεσματικότητας της δημόσιας διοίκησης. Προς τον σκοπό αυτόν, η Ελλάδα θα πρέπει:

                           α)

                           να εκπονήσει, να εγκρίνει και να εφαρμόσει τη στρατηγική μεταρρύθμιση που είναι αναγκαία για τη σημαντική βελτίωση της διαφάνειας και της αποτελεσματικότητας της δημόσιας διοίκησης, με βάση την ανεξάρτητη εξέταση της δομής ολόκληρης της Δημόσιας διοίκησης, με σκοπό να αυθηθεί η αποτελεσματικότητα της δημόσιας διοίκησης σε αρκετούς τομείς πολιτικής, ιδιαίτερα όσον αφορά τις δομές λήψης αποφάσεων, τον επιμερισμό των αρμοδιοτήτων μεταξύ οργανισμών, την εσωτερική οργάνωση βασικών υπουργείων, την εποπτεία και λογοδοσία για την εφαρμογή, και την έκταση των επιπέδων στελέχωσης και διαχείρισης των ανθρώπινων πόρων·Η τάση αύξησης της απασχόλησης στο δημόσιο τομέα θα πρέπει να αναστραφεί·

                           β)

                           να μειώσει με ορθολογικά κριτήρια τον αριθμό των δήμων και κοινοτήτων, προκειμένου να πραγματοποιηθούν σημαντικές εξοικονομήσεις δαπανών·

                           γ)

                           να λάβει μέτρα για να διασφαλίσει την εκτέλεση των διαδικασιών σύναψης δημοσίων συμβάσεων προμηθειών με τρόπο αποτελεσματικό από πλευράς κόστους, διαφανή και ανταγωνιστικό.

               5.

               Μια άλλη προτεραιότητα που πρέπει να εξεταστεί ήδη το 2010 αφορά τη βελτίωση της λειτουργίας των αγορών προϊόντων και του επιχειρηματικού περιβάλλοντος. Προς τον σκοπό αυτόν, η Ελλάδα θα πρέπει:

                           α)

                           να επιτύχει τους στόχους που τέθηκαν με το Πρόγραμμα για βελτίωση της νομοθεσίας σχετικά με την απλούστευση των διαδικασιών σύστασης, αδειοδότησης και λειτουργίας μιας επιχείρησης, με τη βελτίωση και απλούστευση του κανονιστικού συστήματος στην Ελλάδα, με τη δημιουργία σε κάθε υπουργείο ειδικευμένων υπηρεσιών για τη βελτίωση της νομοθεσίας, με την ενίσχυση του ρόλου της εκτίμησης επιπτώσεων και, γενικά, με την επιτάχυνση της υλοποίησης του προγράμματος για την μείωση της διοικητικής επιβάρυνσης·

                           β)

                           να θεσπίσει και να θέσει σε εφαρμογή ένα σαφές και ενεργό πλαίσιο πολιτικής ανταγωνισμού, με την επανεξέταση των κανόνων καθορισμού προτεραιοτήτων και την αναμόρφωση των πρακτικών επιβολής· να ενισχύσει τον ρόλο και τις δυνατότητες της Ελληνικής Επιτροπής Ανταγωνισμού·

                           γ)

                           να μεριμνήσει για την ταχεία και φιλόδοξη εφαρμογή των κανόνων της οδηγίας για τις υπηρεσίες·

                           δ)

                           να λάβει αποτελεσματικά μέτρα για την αύξηση του ανταγωνισμού στον τομέα των επαγγελματικών υπηρεσιών·

                           ε)

                           να προωθήσει περαιτέρω και να επιβλέψει την απορρύθμιση στους τομείς των μεταφορών και της ενέργειας, με την άρση των περιορισμών στις τιμές και των φραγμών εισόδου στον κλάδο των οδικών εμπορευματικών μεταφορών, με την πλήρη ενσωμάτωση της πρώτης δέσμης μέτρων για τις σιδηροδρομικές μεταφορές (5), προκειμένου να προωθηθεί το άνοιγμα της αγοράς σιδηροδρομικών μεταφορών, και με την επιτάχυνση της ελευθέρωσης του κλάδου της ηλεκτρικής ενέργειας με τον διαχωρισμό των δραστηριοτήτων που ασκούνται από τους σήμερα εγκατεστημένους φορείς·

                           στ)

                           να απλοποιήσει τη νομοθεσία στον τομέα των υπηρεσιών λιανικής.

               6.

               Για τη στήριξη της παραγωγικότητας και την αύξηση της απασχόλησης, η Ελλάδα θα πρέπει:

                           α)

                           να λάβει αμέσως μέτρα για την καταπολέμηση της αδήλωτης εργασίας·

                           β)

                           να αναθεωρήσει τη νομοθεσία που διέπει την αγορά εργασίας και την προστασία της απασχόλησης, προκειμένου να αυξηθεί η προσφορά εργασίας·

                           γ)

                           να στηρίξει τη ζήτηση εργασίας με την ενίσχυση στοχευμένων μειώσεων του κόστους απασχόλησης·

                           δ)

                           να θεσπίσει μεταρρυθμίσεις στο εκπαιδευτικό σύστημα με στόχο τη βελτίωση του επιπέδου δεξιοτήτων του εργατικού δυναμικού και την ενίσχυση της προσαρμογής στις ανάγκες της αγοράς εργασίας.

               7.

               Λαμβανομένης υπόψη της πρόκλησης για τη βελτίωση της παραγωγικότητας μέσω, κυρίως, στρατηγικών προτεραιότητας για την πραγματοποίηση δημοσίων επενδύσεων, η Ελλάδα θα πρέπει να λάβει όλα τα αναγκαία μέτρα προκειμένου να βελτιωθεί η αποτελεσματικότητα και ο ρυθμός απορρόφησης των κονδυλίων των διαρθρωτικών ταμείων της ΕΕ. Στο πλαίσιο αυτό, πρέπει να δοθεί ιδιαίτερη προσοχή στην ταχεία και αποτελεσματική υλοποίηση των επιχειρησιακών προγραμμάτων που αφορούν τη «Διοικητική μεταρρύθμιση» και την «Ψηφιακή σύγκλιση», καθώς τα εν λόγω προγράμματα στηρίζουν ουσιαστικές μεταρρυθμίσεις στη δημόσια διοίκηση, οι οποίες έχουν κεντρική σημασία στο πλαίσιο της στρατηγικής μεταρρύθμισης που περιλαμβάνεται στο επικαιροποιημένο πρόγραμμα σταθερότητας του Ιανουαρίου 2010.

               8.

               Η Ελλάδα καλείται να κοινοποιεί τα μέτρα που λαμβάνονται ως απάντηση στην παρούσα σύσταση, καθώς και το χρονοδιάγραμμα εφαρμογής των διαρθρωτικών μέτρων τα οποία περιγράφονται στο επικαιροποιημένο πρόγραμμα σταθερότητας του Ιανουαρίου 2010, στο πλαίσιο των τριμηνιαίων εκθέσεων που προβλέπονται στο άρθρο 4 παράγραφος 2 της απόφασης του Συμβουλίου της 16ης Φεβρουαρίου 2010.

      Η παρούσα σύσταση απευθύνεται στην Ελληνική Δημοκρατία.
      Βρυξέλλες, 16 Φεβρουαρίου 2010.

            Για το Συμβούλιο

            O Πρόεδρος

         E. SALGADO

      (1)  http://ec.europa.eu/economy_finance/structural_reforms/growth_jobs/guidelines/index_en.htm

      (2)  Σύσταση του Συμβουλίου της 25ης Ιουνίου 2009, σχετικά με την επικαιροποίηση το 2009 των γενικών προσανατολισμών των οικονομικών πολιτικών των κρατών μελών και της Κοινότητας και με την εφαρμογή των πολιτικών απασχόλησης των κρατών μελών (ΕΕ L 183, 15.7.2009, σ. 1).

      (3)  ΕΕ L 209, 2.8.1997, σ. 1.

      (4)  ΕΕ L 83, 30.3.2010, σ. 13.

      (5)  Οδηγίες 91/440/ΕΟΚ (ΕΕ L 237 της 24.8.1991, σ. 25), 95/18/ΕΚ (ΕΕ L 143 της 27.6.1995, σ. 70) και 2001/14/ΕΚ (ΕΕ L 75 της 15.3.2001, σ. 29).


Avis juridique important

|

31995H0111

95/111/ΕΚ: Σύσταση του Συμβουλίου της 20ής Μαρτίου 1995 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Ανάπτυξης (1979) (πέμπτο ΕΤΑ) για το οικονομικό έτος 1993

Επίσημη Εφημερίδα αριθ. L 080 της 08/04/1995 σ. 0043 - 0043

ΣΥΣΤΑΣΗ ΤΟΥ ΣΥΜΒΟΥΛΙΟΥ της 20ής Μαρτίου 1995 για την  απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου  Αναπτύξεως (1979) (πέμπτο ΕΤΑ) για το οικονομικό έτος 1993 (95/111/ΕΚ)ΤΟ ΣΥΜΒΟΥΛΙΟ  ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 206, τη δεύτερη σύμβαση ΑΚΕ-ΕΟΚ, που υπογράφηκε στη Λομέ στις 31 Οκτωβρίου 1979, την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως των υπερποντίων  χωρών και εδαφών με την Ευρωπαϊκή Οικονομική Κοινότητα  (1), την εσωτερική συμφωνία του 1979 περί της χρηματοδοτήσεως και της διαχειρίσεως των ενισχύσεων της  Κοινότητας  (2), που υπογράφηκε στις 20 Νοεμβρίου 1979, και ιδίως το άρθρο 29 παράγραφος 3, το δημοσιονομικό κανονισμό της 17ης Μαρτίου 1981 για το πέμπτο Ευρωπαϊκό Ταμείο Αναπτύξεως  (3),  και ιδίως τα άρθρα 66 μέχρι 70, Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού  Ταμείου Αναπτύξεως (1979) (πέμπτο ΕΤΑ), που εγκρίθηκαν στις 31 Δεκεμβρίου 1993, καθώς και την  έκθεση του Ελεγκτικού Συνεδρίου για το οικονομικό έτος 1993, που συνοδεύεται από τις απαντήσεις της  Επιτροπής  (4), Εκτιμώντας: ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από την ευθύνη για τη  διαχείριση του Ευρωπαϊκού Ταμείου Αναπτύξεως (1979) (πέμπτο ΕΤΑ), παρέχεται στην Επιτροπή από το  Ευρωπαϊκό Κοινοβούλιο κατόπιν συστάσεως του Συμβουλίου 7 ότι η εκτέλεση των εργασιών του Ευρωπαϊκού Ταμείου Αναπτύξεως (1979) (πέμπτο ΕΤΑ), εκ μέρους της  Επιτροπής, κατά το οικονομικό έτος 1993, ήταν στο σύνολό της ικανοποιητική 7 ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των  εργασιών του Ευρωπαϊκού Ταμείου Αναπτύξεως (1979) (πέμπτο ΕΤΑ), για το οικονομικό έτος 1993. Βρυξέλλες, 20 Μαρτίου 1995. Για το Συμβούλιο Ο Πρόεδρος E. ALPHANDΙRY


Avis juridique important

|

32003H0120

Σύσταση της Επιτροπής, της 20ής Φεβρουαρίου 2003, για την προστασία και την ενημέρωση του κοινού σχετικά με την έκθεση λόγω της συνεχιζόμενης μόλυνσης με ραδιενεργό καίσιο ορισμένων άγριων εδώδιμων προϊόντων ως συνέπεια του ατυχήματος στον πυρηνικό σταθμό ηλεκτροπαραγωγής του Τσερνομπίλ [κοινοποιηθείσα υπό τον αριθμό Ε(2003) 510]

Επίσημη Εφημερίδα αριθ. L 047 της 21/02/2003 σ. 0053 - 0055

Σύσταση της Επιτροπήςτης 20ής Φεβρουαρίου 2003για την προστασία και την ενημέρωση του κοινού σχετικά με την έκθεση λόγω της συνεχιζόμενης μόλυνσης με ραδιενεργό καίσιο ορισμένων άγριων εδώδιμων προϊόντων ως συνέπεια του ατυχήματος στον πυρηνικό σταθμό ηλεκτροπαραγωγής του Τσερνομπίλ[κοινοποιηθείσα υπό τον αριθμό Ε(2003) 510](2003/120/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 38 παράγραφος 1 και το άρθρο 124, δεύτερη περίπτωση,τη γνώμη της ομάδας εμπειρογνωμόνων που όρισε η επιστημονική και τεχνική επιτροπή σύμφωνα με το άρθρο 31 της συνθήκης,Εκτιμώντας τα ακόλουθα:(1) Ύστερα από το ατύχημα στον πυρηνικό σταθμό ηλεκτροπαραγωγής του Τσερνομπίλ στις 26 Απριλίου 1986, σημαντικές ποσότητες ραδιενεργών υλικών διέφυγαν στην ατμόσφαιρα.(2) Η επίπτωση ραδιενεργού καισίου από το ατύχημα στον πυρηνικό σταθμό ηλεκτροπαραγωγής του Τσερνομπίλ έχει πλήξει ευρύ φάσμα τρίτων χωρών.(3) Σημαντική επίπτωση έχει πλήξει τμήματα της επικράτειας αρκετών κρατών μελών και χωρών που είναι υποψήφιες για προσχώρηση στην Ευρωπαϊκή Ένωση.(4) Ο κανονισμός (EΟΚ) αριθ. 737/90 του Συμβουλίου, της 22ας Μαρτίου 1990, σχετικά με τους όρους εισαγωγής γεωργικών προϊόντων καταγωγής τρίτων χωρών μετά από το ατύχημα στον πυρηνικό σταθμό του Τσερνομπίλ(1), όπως τροποποιήθηκε τελευταία από τον κανονισμό (EΚ) αριθ. 612/2000(2), καθόρισε για τα γεωργικά προϊόντα καταγωγής τρίτων χωρών που προορίζονται για ανθρώπινη διατροφή, ανώτατα επιτρεπτά επίπεδα για το ραδιενεργό καίσιο με τα οποία πρέπει να συμμορφώνονται οι εισαγωγές και σε σχέση με τα οποία διενεργούν ελέγχους τα κράτη μέλη.(5) Σε δήλωσή τους προς το Συμβούλιο στις 12 Μαΐου του 1986 σχετικά με την έκδοση του κανονισμού (ΕΟΚ) αριθ. 1707/86 του Συμβουλίου, της 30ής Μαΐου 1986, σχετικά με τους όρους εισαγωγής γεωργικών προϊόντων καταγωγής τρίτων χωρών μετά από το ατύχημα στον πυρηνικό σταθμό του Τσερνομπίλ(3), τα κράτη μέλη δεσμεύτηκαν να εφαρμόσουν τα ίδια ανώτατα επιτρεπτά επίπεδα στο ενδοκοινοτικό εμπόριο.(6) Ο κανονισμός (ΕΚ) αριθ. 1661/1999 της Επιτροπής, της 27ης Ιουλίου 1999, για τη θέσπιση λεπτομερών κανόνων εφαρμογής του κανονισμού (ΕΟΚ) αριθ. 737/90 του Συμβουλίου σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ(4), όπως τροποποιήθηκε τελευταία από τον κανονισμό (EΚ) αριθ. 1608/2002(5), μεταξύ άλλων εισήγαγε ειδικούς όρους που ενισχύουν τους ελέγχους στις εισαγωγές ακαλλιέργητων μανιταριών από αρκετές τρίτες χώρες.(7) Τα κράτη μέλη εφήρμοσαν και εξακολουθούν να εφαρμόζουν όταν χρειάζεται παρόμοιους ελέγχους και όρους για τη διάθεση στην αγορά τροφίμων που προέρχονται από τις εθνικές τους αγροτοβιομηχανικές αλυσίδες εφοδιασμού με τρόφιμα, ιδίως όσον αφορά το κρέας προβάτων και ταράνδων.(8) Τα μέτρα που εφαρμόζονται στις επικράτειες των κρατών μελών απορρέουν από τις υφιστάμενες νομικές υποχρεώσεις που αναφέρονται στην οδηγία 96/29/Ευρατόμ του Συμβουλίου, της 13ης Μαΐου 1996, για τον καθορισμό των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες(6) και στα άρθρα 35 και 36 της συνθήκης Ευρατόμ.(9) Τα φυσικά και τα ημιφυσικά οικοσυστήματα, όπως τα δάση και οι δασώδεις περιοχές, γενικά αποτελούν το φυσικό περιβάλλον των άγριων θηραμάτων, των βατόμουρων, και των μανιταριών και τα οικοσυστήματα αυτά τείνουν να διατηρούν το ραδιενεργό καίσιο σε μια κυκλική ανταλλαγή ανάμεσα στα ανώτερα στρώματα του εδάφους (απορριμματική στιβάδα), τα βακτήρια, τη μικροπανίδα, τη μικροχλωρίδα και τη βλάστηση. Επιπλέον, το έδαφος των οικοσυστημάτων αυτών που αποτελείται κατά το μεγαλύτερο μέρος από οργανικό υλικό τείνει να αυξάνει τη βιολογική διαθεσιμότητα του ραδιενεργού καισίου.(10) Τα φυτά του δάσους που ενδέχεται να καταναλωθούν από τον άνθρωπο είναι τα εδώδιμα είδη φρούτων, ιδίως τα άγρια βατόμουρα όπως τα μύρτιλλα (bilberries), τα άγρια βατόμουρα (cloudberries), τα φίγγια (cranberries), τα σμέουρα (raspberries), τα βατόμουρα (blackberries) και οι άγριες φράουλες. Οι τάσεις της μόλυνσης με ραδιενεργό καίσιο στα άγρια βατόμουρα δείχνουν ότι η μόλυνση μειώνεται αργά ή παρέμεινε σταθερή ιδίως στα πολυετή είδη, από το ατύχημα του Τσερνομπίλ.(11) Πολλά είδη εδώδιμων άγριων μανιταριών (κανθαρέλλοι, βολέτοι, κολλυβίες και άλλα γνωστά εδώδιμα μανιτάρια), λόγω της επίδρασης της φύσης των δασικών εδαφών στη διαθεσιμότητα του ραδιενεργού καισίου, εξακολουθούν να αναπτύσσουν επίπεδα ραδιενεργού καισίου που υπερβαίνουν τα 600 Bq/kg. Τα μανιτάρια των ειδών που συμβιώνουν με δέντρα (μυκόρριζα) και έχουν μυκήλιο που αναπτύσσεται σε βάθος (π.χ. το Boletus edulis) επηρεάστηκαν πολύ αργότερα από την εναπόθεση και σήμερα παρουσιάζουν πολύ υψηλά επίπεδα μόλυνσης με ραδιενεργό καίσιο.(12) Η μόλυνση με ραδιενεργό καίσιο επηρεάζει επίσης ζωικά είδη όπως άγρια θηράματα και σαρκοβόρα ψάρια του γλυκού νερού από λίμνες σε περιοχές με την υψηλότερη απόθεση. Μάλιστα, η παρουσία πολύ μολυσμένων ειδών στο διαιτολόγιο (λειχήνες, βρύα, και ιδίως ορισμένα είδη μανιταριών) συνεισφέρει σαφώς στην αύξηση της μόλυνσης των άγριων θηραμάτων που τα καταναλώνουν.(13) Υποθέτουμε ότι η διάρκεια της μόλυνσης με ραδιενεργό καίσιο ύστερα από το ατύχημα του Τσερνομπίλ αρκετών προϊόντων που προέρχονται από είδη που ζουν και μεγαλώνουν σε δάση και σε άλλα φυσικά και ημιφυσικά οικοσυστήματα ουσιαστικά συνδέεται με το φυσικό χρόνο ημιζωής του ραδιονουκλεϊδίου αυτού που είναι περίπου 30 έτη και επομένως δεν θα παρατηρηθεί καμία αισθητή αλλαγή όσον αφορά τη μόλυνση με ραδιενεργό καίσιο των προϊόντων αυτών κατά τις επόμενες δεκαετίες.(14) Τα τελευταία έτη, στοιχεία που παρείχαν ορισμένα κράτη μέλη στην Ευρωπαϊκή Επιτροπή έδειξαν ότι υπήρχαν υψηλά επίπεδα ραδιενεργού καισίου στα άγρια θηράματα, τα βατόμουρα, τα μανιτάρια και τα σαρκοβόρα ψάρια που ζουν σε λίμνες.(15) Η συχνότητα εμφάνισης κρέατος αγρίων θηραμάτων που υπερβαίνει τα 600 Bq/kg ραδιενεργού καισίου μειώνεται αργά, με εξαίρεση τους αγριόχοιρους. Μη αμελητέες ποσότητες κρέατος αγρίων θηραμάτων που προέρχονται από ορισμένα τμήματα της επικράτειας αρκετών κρατών μελών και υποψήφιων χωρών εξακολουθούν να υπερβαίνουν τα παραπάνω όρια.(16) Σε ορισμένες περιφέρειες της Ομοσπονδιακής Δημοκρατίας της Γερμανίας τα επίπεδα του ραδιενεργού καισίου στο κρέας αγριόχοιρων μπορεί να είναι δέκα ή περισσότερες φορές υψηλότερο από τα επίπεδα στα ζαρκάδια ή τα ελάφια. Για παράδειγμα, η συχνότητα εμφάνισης αγριόχοιρων που υπερβαίνουν τα 600 Bq/kg ραδιενεργού καισίου αυξάνεται διαρκώς από το 1996 και ήταν περίπου 51 % το 1999 με κορυφοτιμές που υπερέβαιναν τα 10000 Bq/kg.(17) Μπορεί να υποτεθεί ότι περιοχές της επικράτειας αρκετών από τα άλλα κράτη μέλη και τις υποψήφιες χώρες, οι οποίες παρουσιάζουν παρόμοια επίπεδα απόθεσης ραδιενεργού καισίου θα έχουν επίπεδα μόλυνσης στο κρέας αγρίων θηραμάτων, και ιδίως του αγριόχοιρου συγκρίσιμα με εκείνα της Ομοσπονδιακής Δημοκρατίας της Γερμανίας.(18) Πρόσφατα στοιχεία υποδεικνύουν ότι οι συγκεντρώσεις ραδιενεργού καισίου παραμένουν υψηλές στα σαρκοβόρα ψάρια του γλυκού νερού από λίμνες σε περιοχές με την υψηλότερη απόθεση, με τιμές αιχμής που υπερβαίνουν τα 10000 Bq/kg στο λούσο και τα 5000 Bq/kg στην πέρκα.(19) Η τοποθέτηση στην αγορά εδώδιμων άγριων προϊόντων δεν γίνεται αναγκαστικά μέσω των αγροτοβιομηχανικών αλυσίδων εφοδιασμού, επομένως η παρακολούθηση και οι έλεγχοι που προβλέπονται από την εθνική νομοθεσία μπορούν να παρακάμπτονται.(20) Τα κράτη μέλη έχουν ενημερώσει τον πληθυσμό σχετικά με τον κίνδυνο για την υγεία που απορρέει από την κατανάλωση ορισμένων κατηγοριών τροφίμων ως συνέπεια του ατυχήματος του Τσερνομπίλ. Η ευαισθητοποίηση του κοινού σχετικά με τη συνεχιζόμενη μόλυνση των άγριων εδώδιμων προϊόντων τείνει να μειωθεί.(21) Αν και η επίπτωση της μόλυνσης των άγριων προϊόντων στην υγεία του κοινού γενικά είναι πολύ χαμηλή, ο κίνδυνος για την υγεία των ατόμων που καταναλώνουν μεγάλες ποσότητες παρόμοιων προϊόντων από τις πληγείσες περιοχές δεν είναι αμελητέος, και επομένως είναι αναγκαίο να ενισχυθεί η ευαισθητοποίηση του κοινού σχετικά με τους κινδύνους αυτούς.(22) Ο κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων(7) έχει θεσπίσει σύστημα για την ταχεία ανταλλαγή πληροφοριών. Είναι απαραίτητο να χρησιμοποιείται το σύστημα αυτό για την ανταλλαγή πληροφοριών ανάμεσα στα κράτη μέλη σχετικά με τις καταγραμμένες περιπτώσεις υπέρβασης των ανώτατων επιτρεπτών επιπέδων,ΣΥΝΙΣΤΑ:1. Για το σκοπό της προστασίας της υγείας των καταναλωτών, τα κράτη μέλη λαμβάνουν τα απαραίτητα μέτρα για να εξασφαλίσουν ότι τα ανώτατα επιτρεπτά επίπεδα όσον αφορά το καίσιο 134 και 137 που αναφέρονται στο άρθρο 3 του κανονισμού (EΟΚ) αριθ. 737/90 τηρούνται στην Κοινότητα για την τοποθέτηση στην αγορά άγριων θηραμάτων, άγριων βατόμουρων, άγριων μανιταριών και σαρκοβόρων ψαριών από λίμνες.2. Τα κράτη μέλη ενημερώνουν τον πληθυσμό, στις περιοχές που υπάρχει ενδεχόμενο τα προϊόντα αυτά να υπερβαίνουν τα ανώτατα επιτρεπτά επίπεδα, σχετικά με τον ενεχόμενο κίνδυνο για την υγεία.3. Tα κράτη μέλη ενημερώνουν την Ευρωπαϊκή Επιτροπή και τα άλλα κράτη σχετικά με τις καταγραμμένες περιπτώσεις παρόμοιων προϊόντων που τοποθετήθηκαν στην κοινοτική αγορά και τα οποία υπερέβαιναν τα ανώτατα επιτρεπτά επίπεδα μέσω του κοινοτικού συστήματος έγκαιρης προειδοποίησης που καθορίζεται στον κανονισμό (ΕΚ) αριθ. 178/2002.4. Tα κράτη μέλη ενημερώνουν την Επιτροπή και τα άλλα κράτη μέλη όσον αφορά τα μέτρα που λαμβάνουν σε σχέση με την παρούσα σύσταση.Βρυξέλλες, 20 Φεβρουαρίου 2003.Για την ΕπιτροπήMargot WallströmΜέλος της Επιτροπής(1) ΕΕ L 82 της 29.3.1990, σ. 1.(2) ΕΕ L 75 της 24.3.2000, σ. 1.(3) ΕΕ L 146 της 31.5.1986, σ. 88.(4) ΕΕ L 197 της 29.7.1999, σ. 17.(5) ΕΕ L 243 της 11.9.2002, σ. 7.(6) ΕΕ L 159 της 29.6.1996, σ. 1.(7) ΕΕ L 31 της 1.2.2002, σ. 1.


title: Σύσταση της Επιτροπής, της 8ης Σεπτεμβρίου 2011 , για τη στήριξη μιας πανευρωπαϊκής υπηρεσίας κλήσης eCall σε δίκτυα ηλεκτρονικών επικοινωνιών για τη μετάδοση κλήσεων έκτακτης ανάγκης από το όχημα με βάση τον αριθμό 112 ( κλήσεις eCall ) Κείμενο που παρουσιάζει ενδιαφέρον για τον ΕΟΧ

text:
               22.11.2011

               EL

               Επίσημη Εφημερίδα της Ευρωπαϊκής Ένωσης

               L 303/46

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 8ης Σεπτεμβρίου 2011
   για τη στήριξη μιας πανευρωπαϊκής υπηρεσίας κλήσης eCall σε δίκτυα ηλεκτρονικών επικοινωνιών για τη μετάδοση κλήσεων έκτακτης ανάγκης από το όχημα με βάση τον αριθμό 112 («κλήσεις eCall»)
   (Κείμενο που παρουσιάζει ενδιαφέρον για τον ΕΟΧ)
   (2011/750/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Η απόφαση 91/396/ΕΟΚ του Συμβουλίου, της 29ης Ιουλίου 1991, για τη δημιουργία ενός ενιαίου ευρωπαϊκού αριθμού κλήσης έκτακτης ανάγκης (1) απαιτούσε από τα κράτη μέλη να διασφαλίσουν την εισαγωγή του αριθμού 112 στα δημόσια τηλεφωνικά δίκτυα ως ενιαίου ευρωπαϊκού αριθμού κλήσης έκτακτης ανάγκης.

               (2)

               Η οδηγία 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την καθολική υπηρεσία) (2) απαιτεί από τα κράτη μέλη να διασφαλίσουν ότι οι κλήσεις προς τον αριθμό 112 απαντώνται και διεκπεραιώνονται δεόντως και ότι όλοι οι τελικοί χρήστες έχουν τη δυνατότητα να καλούν το 112 δωρεάν.

               (3)

               Η οδηγία 2010/40/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, περί πλαισίου ανάπτυξης των Συστημάτων Ευφυών Μεταφορών στον τομέα των οδικών μεταφορών και των διεπαφών με άλλους τρόπους μεταφοράς (3) συμπεριλάμβανε την εναρμονισμένη παροχή μιας διαλειτουργικής πανευρωπαϊκής υπηρεσίας eCall ως δράση προτεραιότητας. Η καθιέρωση μιας τέτοιας εναρμονισμένης υπηρεσίας σε όλα τα οχήματα στην Ευρωπαϊκή Ένωση μπορεί δυνητικά να μειώσει σημαντικά τον αριθμό των θανάτων και τη σοβαρότητα των τραυματισμών λόγω τροχαίων ατυχημάτων.

               (4)

               Είναι σημαντικό για όλα τα κράτη μέλη να αναπτύξουν κοινές τεχνικές λύσεις και πρακτικές για την παροχή υπηρεσιών κλήσεων έκτακτης ανάγκης. Η ανάπτυξη κοινών τεχνικών λύσεων πρέπει να επιδιωχθεί μέσω των ευρωπαϊκών οργανισμών τυποποίησης προκειμένου να διευκολυνθεί η καθιέρωση της υπηρεσίας κλήσεων eCall, να εξασφαλισθεί η διαλειτουργικότητα και η συνοχή της υπηρεσίας σε πανευρωπαϊκό επίπεδο και να μειωθεί το κόστος εφαρμογής για την Ευρωπαϊκή Ένωση.

               (5)

               Η εναρμονισμένη λύση σε όλη την Ευρώπη θα εξασφαλίσει τη διαλειτουργικότητα για τη μετάδοση της φωνητικής/ηχητικής κλήσης και του ελάχιστου συνόλου δεδομένων που παράγονται από το σύστημα eCall εντός του οχήματος προς το κέντρο κλήσεων έκτακτης ανάγκης, συμπεριλαμβανομένης της ακριβούς γεωγραφικής θέσης και της ώρας του συμβάντος. Η εναρμονισμένη λύση θα εξασφαλίσει επίσης τη συνοχή της υπηρεσίας eCall στις ευρωπαϊκές χώρες. Λόγω του υψηλού φόρτου διασυνοριακής κυκλοφορίας στην Ευρώπη γίνεται πολύ πιο αισθητή η ανάγκη ενός κοινού πρωτοκόλλου μεταφοράς δεδομένων για τη διαβίβαση αυτών των πληροφοριών στα κέντρα κλήσεων έκτακτης ανάγκης και στις υπηρεσίες έκτακτης ανάγκης, προκειμένου να αποφευχθεί ο κίνδυνος σύγχυσης ή παρερμηνείας των δεδομένων που διαβιβάζονται.

               (6)

               Η αποτελεσματική εφαρμογή μιας εναρμονισμένης πανευρωπαϊκής διαλειτουργικής υπηρεσίας eCall απαιτεί την αυτόματη μετάδοση της φωνητικής/ηχητικής κλήσης και του ελάχιστου συνόλου δεδομένων που παράγονται από το σύστημα εντός του οχήματος σχετικά με το περιστατικό, προς κάθε κατάλληλο κέντρο κλήσεων έκτακτης ανάγκης που μπορεί να λαμβάνει και να χρησιμοποιεί τα δεδομένα θέσης που παρέχονται.

               (7)

               Οι ρυθμίσεις για τη διαβίβαση πληροφοριών από φορείς εκμετάλλευσης δικτύων κινητών τηλεπικοινωνιών προς τα κέντρα κλήσεων έκτακτης ανάγκης πρέπει να καθοριστούν κατά διαφανή και αμερόληπτο τρόπο, συμπεριλαμβανομένων, κατά περίπτωση, τυχόν παραμέτρων κόστους.

               (8)

               Μια εναρμονισμένη λύση σε όλη την Ευρώπη μπορεί επίσης να εξασφαλίσει τη διαλειτουργικότητα με προηγμένες εφαρμογές eCall, όπως η παροχή πρόσθετων πληροφοριών π.χ. σχετικά με τους δείκτες των αισθητήρων πρόσκρουσης, τον τύπο των επικίνδυνων εμπορευμάτων που μεταφέρονται ή τον αριθμό των επιβατών του οχήματος.

               (9)

               Η οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (4) και η οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία ιδιωτικής ζωής στις ηλεκτρονικές επικοινωνίες) (5) απαιτούν εν γένει τον πλήρη σεβασμό των δικαιωμάτων προστασίας της ιδιωτικής ζωής και των δεδομένων των ατόμων και την εφαρμογή ενδεδειγμένων τεχνικών και οργανωτικών μέτρων ασφαλείας για το σκοπό αυτό. Ωστόσο, επιτρέπουν τη χρήση των δεδομένων γεωγραφικής θέσης από υπηρεσίες έκτακτης ανάγκης δίχως τη συγκατάθεση του ενδιαφερόμενου χρήστη. Τα κράτη μέλη πρέπει να μεριμνήσουν για τη θέσπιση διαφανών διαδικασιών οι οποίες θα διέπουν τον τρόπο με τον οποίο ένας πάροχος δημόσιου τηλεπικοινωνιακού δικτύου ή/και υπηρεσίας θα μπορεί να παρακάμψει την έλλειψη συγκατάθεσης ενός χρήστη όσον αφορά την επεξεργασία δεδομένων θέσης, ανά εκάστοτε γραμμή, για οργανισμούς που διεκπεραιώνουν κλήσεις έκτακτης ανάγκης και οι οποίοι είναι αναγνωρισμένοι με την ιδιότητα αυτή σε κάποιο κράτος μέλος.

               (10)

               Η υπηρεσία eCall έχει σχεδιαστεί σύμφωνα με τις συστάσεις της ομάδας εργασίας του άρθρου 29 για την προστασία των δεδομένων, οι οποίες περιέχονται στο έγγραφο εργασίας για την προστασία δεδομένων και τις επιπτώσεις της πρωτοβουλίας eCall στην ιδιωτική ζωή, το οποίο εγκρίθηκε στις 26 Σεπτεμβρίου 2006, συγκεκριμένα ότι τα οχήματα που είναι εξοπλισμένα με συσκευές eCall πρέπει να μην είναι ανιχνεύσιμα κατά την κανονική κατάσταση λειτουργίας τους και ότι το ελάχιστο σύνολο δεδομένων που αποστέλλεται από τη συσκευή eCall πρέπει να περιλαμβάνει τις ελάχιστες πληροφορίες που απαιτούνται για την ορθή διεκπεραίωση των κλήσεων έκτακτης ανάγκης.

               (11)

               Η παρούσα σύσταση θα επιτρέψει στα κράτη μέλη να σχεδιάσουν τον οργανισμό απόκρισης στις κλήσεις eCall με τρόπο που ταιριάζει καλύτερα στις υπάρχουσες υποδομές τους για την αντιμετώπιση εκτάκτων αναγκών.

               (12)

               Οι δράσεις στο πλαίσιο του προγράμματος δράσης της Ευρωπαϊκής Ένωσης στον τομέα της πολιτικής προστασίας πρέπει να στοχεύουν στην ενσωμάτωση στόχων της πολιτικής προστασίας σε άλλες πολιτικές και δράσεις της Ένωσης καθώς και να εξασφαλίζουν τη συνοχή του προγράμματος με άλλες δράσεις της Ένωσης. Αυτό επιτρέπει στην Επιτροπή να υλοποιεί δράσεις για την αύξηση της ετοιμότητας των οργανισμών που εμπλέκονται στην προστασία των πολιτών στα κράτη μέλη, μέσω της ενίσχυσης της ικανότητάς τους να ανταποκρίνονται σε καταστάσεις έκτακτης ανάγκης και της βελτίωσης των τεχνικών και μεθόδων επέμβασης και άμεσης περίθαλψης. Αυτό μπορεί να περιλαμβάνει τη διαχείριση και τη χρήση των πληροφοριών της κλήσης eCall από τα κέντρα κλήσεων έκτακτης ανάγκης και τις υπηρεσίες έκτακτης ανάγκης.

               (13)

               Για την επιτυχή υλοποίηση της υπηρεσίας eCall σε όλη την Ένωση, πρέπει να αντιμετωπιστούν τα ζητήματα εφαρμογής και να συντονιστούν τα χρονοδιαγράμματα για την εγκατάσταση νέων συστημάτων. Η ευρωπαϊκή πλατφόρμα για την υλοποίηση της eCall (eCall Implementation Platform) που θεσπίστηκε από την Επιτροπή τον Φεβρουάριο του 2009 ως σύμπραξη δημόσιου και ιδιωτικού τομέα, δίνει τη δυνατότητα σε όλα τα ενδιαφερόμενα μέρη να συζητήσουν και να συμφωνήσουν επί των αρχών που θα εξασφαλίσουν την εναρμονισμένη και έγκαιρη εφαρμογή της.

               (14)

               Για την επίτευξη των στόχων της παρούσας σύστασης είναι απαραίτητος ο συνεχής διάλογος μεταξύ φορέων εκμετάλλευσης και παρόχων υπηρεσιών δικτύων κινητών τηλεπικοινωνιών και των δημόσιων αρχών, συμπεριλαμβανομένων των υπηρεσιών έκτακτης ανάγκης.

               (15)

               Δεδομένης της συνεχούς εξέλιξης ιδεών και τεχνολογιών, τα κράτη μέλη προτρέπονται να προωθήσουν και να υποστηρίξουν την ανάπτυξη υπηρεσιών παροχής βοήθειας σε καταστάσεις έκτακτης ανάγκης, για παράδειγμα στους τουρίστες και ταξιδιώτες και στους οδικούς μεταφορείς επικίνδυνων εμπορευμάτων και να στηρίξουν την ανάπτυξη και εφαρμογή προδιαγραφών κοινής διεπαφής για την εξασφάλιση της πανευρωπαϊκής διαλειτουργικότητας των υπηρεσιών αυτών,

         ΔΙΑΤΥΠΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη πρέπει να εφαρμόσουν τους ακόλουθους εναρμονισμένους όρους και αρχές για την πραγματοποίηση κλήσεων έκτακτης ανάγκης, αυτόματα ή μη, από τερματικό τηλεματικής εντός του οχήματος προς τα κέντρα κλήσεων έκτακτης ανάγκης μέσω του ενιαίου ευρωπαϊκού αριθμού κλήσης έκτακτης ανάγκης 112.

               2.

               Για τους σκοπούς της παρούσας σύστασης, ισχύουν οι ακόλουθοι ορισμοί:

                           α)

                           ως «υπηρεσία έκτακτης ανάγκης» νοείται κάθε υπηρεσία, που αναγνωρίζεται ως τέτοια από το εκάστοτε κράτος μέλος, η οποία παρέχει άμεση και ταχεία βοήθεια σε καταστάσεις όπου υπάρχει άμεσος κίνδυνος για τη ζωή ή τη σωματική ακεραιότητα, την ατομική ή δημόσια υγεία ή την ασφάλεια, την ιδιωτική ή δημόσια περιουσία ή για το περιβάλλον, χωρίς να περιορίζεται κατ’ ανάγκη σε αυτές τις καταστάσεις·

                           β)

                           ως «κέντρο κλήσεων έκτακτης ανάγκης» (PSAP) νοείται η φυσική θέση όπου λαμβάνονται αρχικά οι κλήσεις έκτακτης ανάγκης υπό την ευθύνη μιας δημόσιας αρχής ή ενός ιδιωτικού οργανισμού αναγνωρισμένου από την εθνική κυβέρνηση, ενώ το «καταλληλότερο κέντρο κλήσεων έκτακτης ανάγκης» είναι αυτό που καθορίζεται εκ των προτέρων από τις αρχές για την κάλυψη των κλήσεων έκτακτης ανάγκης από μια συγκεκριμένη περιοχή ή για ορισμένου τύπου κλήσεις έκτακτης ανάγκης (π.χ. κλήσεις eCall)·

                           γ)

                           ως «κλήση eCall» νοείται η κλήση έκτακτης ανάγκης από το όχημα προς τον αριθμό 112, που γίνεται είτε αυτόματα με την ενεργοποίηση αισθητήρων εντός του οχήματος, είτε χειροκίνητα, η οποία μεταφέρει μέσω των ασύρματων δικτύων κινητών τηλεπικοινωνιών ένα τυποποιημένο ελάχιστο σύνολο δεδομένων και εξασφαλίζει ένα κανάλι ήχου μεταξύ των επιβατών του οχήματος και του καταλληλότερου κέντρου κλήσεων έκτακτης ανάγκης·

                           δ)

                           ως «τιμή κατηγορίας υπηρεσίας έκτακτης ανάγκης» νοείται η τιμή 8 δυφίων που χρησιμοποιείται για κλήσεις έκτακτης ανάγκης προερχόμενες από κινητά ώστε να επισημανθεί ο συγκεκριμένος τύπος της κλήσης έκτακτης ανάγκης (1-Αστυνομία, 2-Ασθενοφόρο, 3-Πυροσβεστική, 4-Ακτοφυλακή, 5-Ορεινή Διάσωση, 6-Χειροκίνητη κλήση eCall, 7-Αυτόματη κλήση eCall, 8-εφεδρικό), όπως αναφέρεται στον πίνακα 10.5.135d του TS 124.008 του Ευρωπαϊκού Ινστιτούτου Τηλεπικοινωνιακών Προτύπων (ETSI)·

                           ε)

                           ως «διευκρινιστής eCall» ή «σημαία eCall» νοείται η «τιμή κατηγορίας υπηρεσίας έκτακτης ανάγκης» που αποδίδεται στις ηλε-κλήσεις σύμφωνα με το TS 124.008 του ETSI (δηλαδή «6-Χειροκίνητη κλήση eCall» και «7-Αυτόματη κλήση eCall») και επιτρέπει τη διάκριση μεταξύ κλήσεων προς το 112 από κινητά τερματικά και κλήσεων eCall προς το 112 από τα τερματικά εντός του οχήματος, καθώς επίσης και μεταξύ χειροκίνητων και αυτόματων κλήσεων eCall·

                           στ)

                           ως «ελάχιστο σύνολο δεδομένων» νοούνται οι πληροφορίες οι οποίες πρέπει να αποσταλούν στο κέντρο κλήσεων έκτακτης ανάγκης σύμφωνα με το πρότυπο EN 15722· και

                           ζ)

                           ως «φορέας εκμετάλλευσης δικτύου κινητών τηλεπικοινωνιών» ή «φορέας εκμετάλλευσης δικτύου κινητής τηλεφωνίας» νοείται ο φορέας παροχής δημόσιου τηλεφωνικού δικτύου ασύρματων επικοινωνιών.

               3.

               Τα κράτη μέλη πρέπει να καταρτίσουν λεπτομερείς κανόνες για τους φορείς εκμετάλλευσης των δημόσιων δικτύων κινητών τηλεπικοινωνιών που λειτουργούν στις χώρες τους σχετικά με τη διαχείριση των κλήσεων eCall. Οι κανόνες πρέπει να συμμορφώνονται πλήρως με τις διατάξεις περί προστασίας δεδομένων που περιλαμβάνονται στις οδηγίες 95/46/ΕΚ και 2002/58/ΕΚ. Περαιτέρω, πρέπει να υποδείξουν το καταλληλότερο κέντρο κλήσεων έκτακτης ανάγκης για τη δρομολόγηση των κλήσεων eCall.

               4.

               Τα κράτη μέλη πρέπει να μεριμνήσουν ώστε οι φορείς εκμετάλλευσης δικτύων κινητών τηλεπικοινωνιών να εφαρμόσουν τον μηχανισμό για τη διαχείριση του «διευκρινιστή eCall» στα δίκτυά τους. Αυτό πρέπει να υλοποιηθεί μέχρι τις 31 Δεκεμβρίου 2014.

               5.

               Οι φορείς εκμετάλλευσης δικτύων κινητών τηλεπικοινωνιών πρέπει να διαχειρίζονται τις κλήσεις eCall όπως κάθε άλλη κλήση προς τον ενιαίο ευρωπαϊκό αριθμό έκτακτης ανάγκης 112.

               6.

               Τα κράτη μέλη πρέπει να απαιτήσουν από τις εθνικές τους αρχές να υποβάλουν έκθεση στην Επιτροπή σχετικά με τα μέτρα που θα λάβουν αναφορικά με την παρούσα σύσταση και την πορεία εφαρμογής του μηχανισμού διαχείρισης του «διευκρινιστή eCall» στα δίκτυά τους από τους φορείς εκμετάλλευσης δικτύων κινητών τηλεπικοινωνιών μέχρι το τέλος Μαρτίου του 2012, ούτως ώστε η Επιτροπή να προβεί σε επανεξέταση λαμβάνοντας υπόψη τις νέες απαιτήσεις για τα κέντρα κλήσεων έκτακτης ανάγκης.

      Βρυξέλλες, 8 Σεπτεμβρίου 2011.

            Για την Επιτροπή

         Neelie KROES

            Αντιπρόεδρος

      (1)  ΕΕ L 217 της 6.8.1991, σ. 31.

      (2)  ΕΕ L 108 της 24.4.2002, σ. 51.

      (3)  ΕΕ L 207 της 6.8.2010, σ. 1.

      (4)  ΕΕ L 281 της 23.11.1995, σ. 31.

      (5)  ΕΕ L 201 της 31.7.2002, σ. 37.


title: 2014/208/ΕΕ: Σύσταση της Επιτροπής, της 9ης Απριλίου 2014 , σχετικά με την ποιότητα της υποβολής εκθέσεων σχετικά με την εταιρική διακυβέρνηση ( «συμμόρφωση ή αιτιολόγηση» )  Κείμενο που παρουσιάζει ενδιαφέρον για τον ΕΟΧ

text:
               12.4.2014

               EL

               Επίσημη Εφημερίδα της Ευρωπαϊκής Ένωσης

               L 109/43

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 9ης Απριλίου 2014
   σχετικά με την ποιότητα της υποβολής εκθέσεων σχετικά με την εταιρική διακυβέρνηση («συμμόρφωση ή αιτιολόγηση»)
   (Κείμενο που παρουσιάζει ενδιαφέρον για τον ΕΟΧ)
   (2014/208/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Ένα αποτελεσματικό πλαίσιο εταιρικής διακυβέρνησης είναι καίριας σημασίας για την κοινωνία, καθώς οι επιχειρήσεις με χρηστή διαχείριση είναι πιθανό να είναι πιο ανταγωνιστικές και πιο βιώσιμες μακροπρόθεσμα. Η καλή εταιρική διακυβέρνηση αποτελεί, κατά πρώτο και κύριο λόγο, ευθύνη της ενδιαφερόμενης επιχείρησης και εφαρμόζονται ήδη κανόνες σε ευρωπαϊκό και σε εθνικό επίπεδο, ώστε να εξασφαλίζονται ορισμένα πρότυπα. Οι κανόνες αυτοί περιλαμβάνουν νομοθεσία και μη δεσμευτικές νομοθετικές πράξεις, δηλαδή εθνικούς κώδικες εταιρικής διακυβέρνησης.

               (2)

               Οι κώδικες εταιρικής διακυβέρνησης έχουν ως στόχο τη θέσπιση αρχών σχετικά με την ορθή εταιρική διακυβέρνηση των εισηγμένων εταιρειών στην Ευρώπη που βασίζονται στη διαφάνεια, τη λογοδοσία και τις μακροπρόθεσμες προοπτικές. Παρέχουν πρότυπα και βέλτιστες πρακτικές για τις επιχειρήσεις, επιτρέποντάς τους να επιτελούν καλύτερα τις δραστηριότητές τους και, ως εκ τούτου, να συμβάλουν στην ενίσχυση της ανάπτυξης, της σταθερότητας και των μακροπρόθεσμων επενδύσεων.

               (3)

               Η οδηγία 2013/34/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις ετήσιες οικονομικές καταστάσεις, τις ενοποιημένες οικονομικές καταστάσεις και συναφείς εκθέσεις επιχειρήσεων ορισμένων μορφών (1) απαιτεί από τις εταιρείες να περιλαμβάνουν δήλωση εταιρικής διακυβέρνησης στην έκθεση διαχείρισης, αν οι μεταβιβάσιμοι τίτλοι τους είναι εισηγμένοι προς διαπραγμάτευση σε οργανωμένη αγορά οποιουδήποτε κράτους μέλους, κατά την έννοια του άρθρου 4 παράγραφος 1 σημείο 14 της οδηγίας 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων (2).

               (4)

               Η δήλωση εταιρικής διακυβέρνησης πρέπει να παρέχει ουσιαστικές πληροφορίες σχετικά με τις πρακτικές εταιρικής διακυβέρνησης της επιχείρησης, όπως πληροφορίες που αφορούν τον (τους) σχετικό(-ούς) κώδικα(-ες) εταιρικής διακυβέρνησης που ακολουθεί η εν λόγω επιχείρηση, τα συστήματα εσωτερικού ελέγχου και διαχείρισης κινδύνων, τη συνέλευση των μετόχων και τις αρμοδιότητές της, τα δικαιώματα των μετόχων, τα διοικητικά, διαχειριστικά και εποπτικά όργανα και τις επιτροπές τους.

               (5)

               Η υψηλής ποιότητας δημοσιοποίηση πληροφοριών για τις πρακτικές εταιρικής διακυβέρνησης των εταιρειών προσφέρει χρήσιμες πληροφορίες στους επενδυτές και διευκολύνει τις επενδυτικές τους αποφάσεις. Δίνει επίσης στους επενδυτές μεγαλύτερη εμπιστοσύνη απέναντι στις εταιρείες στις οποίες επενδύουν. Η αυξημένη διαφάνεια στην αγορά μπορεί επίσης να προσφέρει οφέλη σε επίπεδο φήμης, γενικότερα, για τις εταιρείες και μεγαλύτερη νομιμότητα στα μάτια των ενδιαφερομένων μερών και της κοινωνίας στο σύνολό της.

               (6)

               Η αρχή της «συμμόρφωσης ή αιτιολόγησης» που καθορίζεται στο άρθρο 20 της οδηγίας 2013/34/ΕΕ αποτελεί βασικό χαρακτηριστικό της ευρωπαϊκής εταιρικής διακυβέρνησης. Σύμφωνα με την αρχή αυτή, οι επιχειρήσεις που αποκλίνουν από τον σχετικό κώδικα εταιρικής διακυβέρνησης οφείλουν να εξηγούν στη δήλωση εταιρικής διακυβέρνησης από ποια μέρη του κώδικα αποκλίνουν και τους σχετικούς λόγους.

               (7)

               Η πλήρης συμμόρφωση προς τον κώδικα μπορεί να στείλει ένα θετικό μήνυμα στην αγορά, μπορεί να μην είναι όμως πάντα η καλύτερη προσέγγιση από πλευράς εταιρικής διακυβέρνησης για μια επιχείρηση. Η απόκλιση από μια διάταξη του κώδικα θα μπορούσε σε ορισμένες περιπτώσεις να επιτρέψει σε μια επιχείρηση να έχει μια πιο αποτελεσματική διαχείριση. Η προσέγγιση «συμμόρφωση ή αιτιολόγηση» παρέχει στις επιχειρήσεις ευελιξία, παρέχοντάς τους τη δυνατότητα να προσαρμόσουν την εταιρική διακυβέρνηση στο μέγεθός τους, τη μετοχική δομή τους ή τις τομεακές τους ιδιαιτερότητες. Ταυτόχρονα, προωθεί μια νοοτροπία λογοδοσίας, ενθαρρύνοντας τις επιχειρήσεις να αντικατοπτρίζουν περισσότερο τις πρακτικές τους όσον αφορά την εταιρική διακυβέρνηση.

               (8)

               Η αρχή της «συμμόρφωσης ή αιτιολόγησης» υποστηρίζεται ευρέως από τις επιχειρήσεις, τους επενδυτές και τις ρυθμιστικές αρχές ως κατάλληλο εργαλείο για την εταιρική διακυβέρνηση. Ωστόσο, όπως αναφέρεται στην Πράσινη Βίβλο του 2011 σχετικά με το ενωσιακό πλαίσιο εταιρικής διακυβέρνησης (3), φαίνεται ότι υπάρχουν ορισμένες ελλείψεις στον τρόπο με τον οποίο η αρχή εφαρμόζεται στην πράξη, ιδίως όσον αφορά την ποιότητα της αιτιολόγησης που παρέχουν οι επιχειρήσεις όταν αποκλίνουν από τους κώδικες εταιρικής διακυβέρνησης. Εν προκειμένω η μεγάλη πλειονότητα των ερωτηθέντων για την Πράσινη Βίβλο τάχθηκε υπέρ του να απαιτείται από τις επιχειρήσεις καλύτερης ποιότητας αιτιολόγηση σε περίπτωση απόκλισης.

               (9)

               Σύμφωνα με πιο πρόσφατα στοιχεία που συγκέντρωσε η Επιτροπή, παρατηρήθηκε σταδιακή βελτίωση στον τομέα αυτό. Διάφορα κράτη μέλη, για παράδειγμα, ξεκίνησαν συζητήσεις ή εξέδωσαν κατευθυντήριες γραμμές σχετικά με την ποιότητα της αιτιολόγησης. Ωστόσο, υπάρχει ακόμη περιθώριο για περαιτέρω βελτίωση.

               (10)

               Στο ψήφισμά του της 29ης Μαρτίου 2012 (4), το Ευρωπαϊκό Κοινοβούλιο θεώρησε την προσέγγιση «συμμόρφωση ή αιτιολόγηση» ως χρήσιμο εργαλείο για την εταιρική διακυβέρνηση. Ειδικότερα, τάχθηκε υπέρ της υποχρεωτικής τήρησης του σχετικού κώδικα από την επιχείρηση και απαίτησε ουσιαστική αιτιολόγηση για αποκλίσεις από έναν κώδικα, η οποία θα πρέπει να περιλαμβάνει περιγραφή των εναλλακτικών μέτρων που ελήφθησαν.

               (11)

               Το σχέδιο δράσης του 2012 για το ευρωπαϊκό εταιρικό δίκαιο και την εταιρική διακυβέρνηση (5), υπογράμμισε τη σπουδαιότητα της υψηλής ποιότητας στην αιτιολόγηση, ιδιαίτερα για τους επενδυτές, και εξήγγειλε μια πρωτοβουλία της Επιτροπής για τη βελτίωση της ποιότητας των εκθέσεων εταιρικής διακυβέρνησης και της ποιότητας των αιτιολογήσεων ειδικότερα.

               (12)

               Σκοπός της παρούσας σύστασης είναι να παράσχει καθοδήγηση στις επιχειρήσεις και να τις βοηθήσει να βελτιώσουν την ποιότητα των εκθέσεών τους σχετικά με την εταιρική διακυβέρνηση. Με δεδομένη την ποικιλομορφία των νομικών παραδόσεων και προσεγγίσεων, οι συστάσεις αυτές παρέχουν ένα γενικό πλαίσιο, το οποίο μπορεί να αναπτυχθεί περαιτέρω και να προσαρμοστεί στο ειδικό εθνικό πλαίσιο.

               (13)

               Η παρούσα σύσταση εφαρμόζεται στις επιχειρήσεις που υποχρεούνται να υποβάλλουν δήλωση εταιρικής διακυβέρνησης σύμφωνα με το άρθρο 20 της οδηγίας 2013/34/ΕΕ και οι οποίες πρέπει να παρέχουν αιτιολογήσεις σε περίπτωση απόκλισης από τις συστάσεις του κώδικα(-ων) εταιρικής διακυβέρνησης.

               (14)

               Ενώ η παρούσα σύσταση αφορά κυρίως τις εισηγμένες επιχειρήσεις, σύμφωνα με το άρθρο 20 της οδηγίας 2013/34/ΕΕ, και άλλες οντότητες που εκπονούν δήλωση εταιρικής διακυβέρνησης θα μπορούσαν επίσης να επωφεληθούν από τη βελτίωση της ποιότητας των πληροφοριών που σχεδιάζουν να δημοσιοποιούν.

               (15)

               Εκτός από τις πληροφορίες που απαιτείται να παρέχουν στη δήλωση εταιρικής διακυβέρνησης, οι επιχειρήσεις σε ορισμένα κράτη μέλη είναι επίσης υποχρεωμένες να υποβάλλουν εκθέσεις σχετικά με τον τρόπο με τον οποίο εφαρμόζονται οι βασικές αρχές και συστάσεις του κώδικα. Προκειμένου να βελτιωθεί περαιτέρω η διαφάνεια, όλες οι ευρωπαϊκές εισηγμένες επιχειρήσεις ενθαρρύνονται να υποβάλλουν εκθέσεις σχετικά με τον τρόπο με τον οποίο εφαρμόζουν τους σχετικούς κώδικες όσον αφορά πτυχές που ενδέχεται να είναι πιο σημαντικές για τους μετόχους. Επιπλέον, προκειμένου να διευκολυνθεί η πρόσβαση, οι επιχειρήσεις θα πρέπει να εξετάσουν το ενδεχόμενο να καταστούν οι εν λόγω πληροφορίες διαθέσιμες και στο διαδίκτυο.

               (16)

               Δεν υπάρχει τυποποιημένο μορφότυπο για την υποβολή εκθέσεων εταιρικής διακυβέρνησης σε ολόκληρη την Ένωση. Η υποβολή πληροφοριών σε μια γενική δήλωση ή αναδιάταξη είναι αποδεκτή εφόσον οι πληροφορίες αυτές είναι ενημερωτικές και χρήσιμες για τους μετόχους, τους επενδυτές και τους άλλους ενδιαφερόμενους. Οι επιχειρήσεις θα πρέπει να αποφεύγουν υπερβολικά γενικές δηλώσεις που δεν θα μπορούσαν να καλύψουν σημαντικές πτυχές για τους μετόχους αλλά επίσης, τυπικές δηλώσεις με μικρή πληροφοριακή αξία. Ομοίως, θα πρέπει επίσης να αποφεύγονται οι μακροσκελείς πληροφορίες που ενδέχεται να μην παρέχουν επαρκή κατανόηση της κατάστασης.

               (17)

               Είναι πολύ σημαντικό να διασφαλιστεί η κατάλληλη δημοσιοποίηση των αποκλίσεων από τους εφαρμοστέους κώδικες, καθώς και των λόγων για τις εν λόγω αποκλίσεις, ώστε οι ενδιαφερόμενοι φορείς να μπορούν να λαμβάνουν συνειδητές αποφάσεις σχετικά με επιχειρήσεις. Η δημοσιοποίηση αυτή μειώνει την ασυμμετρία της πληροφόρησης μεταξύ των διευθυντών μιας επιχείρησης και των μετόχων της, και, ως εκ τούτου, μειώνει το κόστος της παρακολούθησης από τους μετόχους. Οι επιχειρήσεις θα πρέπει να αναφέρουν σαφώς από ποιες συστάσεις του κώδικα έχουν αποκλίνει και, για κάθε περίπτωση, θα παρέχουν αιτιολόγηση για τον τρόπο απόκλισης μιας επιχείρησης, τους λόγους για την απόκλιση αυτή, τον τρόπο με τον οποίο λήφθηκε η απόφαση απόκλισης από μια σύσταση, το χρονικό διάστημα της απόκλισης και τα μέτρα που λήφθηκαν για να εξασφαλιστεί ότι η επιχείρηση εξακολουθεί να συμμορφώνεται με τους στόχους της σύστασης και του κώδικα.

               (18)

               Κατά την παροχή αυτών των πληροφοριών, οι επιχειρήσεις θα πρέπει να αποφεύγουν τη χρήση τυποποιημένης γλωσσικής διατύπωσης και θα πρέπει να επικεντρώνονται στο συγκεκριμένο πλαίσιο της επιχείρησης ώστε να εξηγείται η απόκλιση από τη σύσταση. Οι εξηγήσεις πρέπει να έχουν δομή και να παρουσιάζονται με τέτοιο τρόπο ώστε να μπορούν εύκολα να κατανοούνται και να χρησιμοποιούνται. Αυτό θα διευκολύνει τους μετόχους να συμμετέχουν σε εποικοδομητικό διάλογο με την επιχείρηση.

               (19)

               Μια αποτελεσματική προσέγγιση «συμμόρφωσης ή αιτιολόγησης» απαιτεί αποτελεσματική παρακολούθηση για την ενθάρρυνση των επιχειρήσεων να συμμορφώνονται με τον κώδικα εταιρικής διακυβέρνησης ή να αιτιολογούν τη μη συμμόρφωση. Η Πράσινη Βίβλος του 2011 ανέφερε ότι οι δηλώσεις εταιρικής διακυβέρνησης που δημοσιεύουν οι επιχειρήσεις δεν φαίνεται να παρακολουθούνται όπως θα έπρεπε και λίγα κράτη μέλη διέθεταν δημόσιους ή εξειδικευμένους φορείς για τον έλεγχο της πληρότητας των παρεχόμενων πληροφοριών, και ιδίως των αιτιολογήσεων.

               (20)

               Διάφοροι παράγοντες, όπως συμβούλια, ελεγκτές και μέτοχοι, συμμετέχουν στην παρακολούθηση των πληροφοριών που δημοσιοποιούνται από τις επιχειρήσεις. Τα συμβούλια και οι μέτοχοι έχουν επίσης να παίξουν ένα σημαντικό ρόλο στην ενθάρρυνση της καλής ποιότητας αιτιολογήσεων. Ειδικότερα, μια πιο ενεργητική παρακολούθηση από τους μετόχους, ως ιδιοκτήτες των εταιρειών, θα μπορούσε να επιφέρει βελτίωση των πρακτικών εταιρικής διακυβέρνησης.

               (21)

               Τα κράτη μέλη και οι υπεύθυνοι φορείς για τους κώδικες εταιρικής διακυβέρνησης ενθαρρύνονται επίσης να εξετάζουν τον τρόπο με τον οποίο θα μπορούσε να δοθεί μεγαλύτερη προσοχή στη συνολική ποιότητα των αιτιολογήσεων για τις αποκλίσεις που υποβάλλονται από επιχειρήσεις στο πλαίσιο των υφιστάμενων ρυθμίσεων παρακολούθησης στις χώρες τους. Θα μπορούσαν να προβλεφθούν πρόσθετα κίνητρα για επιχειρήσεις και άλλα ενδιαφερόμενα μέρη, για την περαιτέρω βελτίωση της ποιότητας των αιτιολογήσεων και, γενικότερα, των εκθέσεων εταιρικής διακυβέρνησης.

               (22)

               Προκειμένου να διασφαλιστεί η αποτελεσματική παρακολούθηση της παρούσας σύστασης, τα κράτη μέλη πρέπει να επιστήσουν την προσοχή των φορέων που είναι αρμόδιοι για τους εθνικούς κώδικες εταιρικής διακυβέρνησης, των εισηγμένων επιχειρήσεων και άλλων ενδιαφερόμενων μερών. Τα κράτη μέλη θα πρέπει επίσης να ενημερώνουν την Επιτροπή σχετικά με τα μέτρα που λαμβάνουν σύμφωνα με την παρούσα σύσταση,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

      ΤΜΗΜΑ Ι

      Γενικές διατάξεις

               1.

               Σκοπός της παρούσας σύστασης είναι να παράσχει κατευθυντήριες γραμμές στα κράτη μέλη, τους αρμόδιους οργανισμούς για τους εθνικούς κώδικες εταιρικής διακυβέρνησης, τις επιχειρήσεις και άλλα ενδιαφερόμενα μέρη. Οι κατευθυντήριες γραμμές έχουν ως στόχο να βελτιώσουν τη συνολική ποιότητα των δηλώσεων εταιρικής διακυβέρνησης που δημοσιεύονται από τις επιχειρήσεις, σύμφωνα με το άρθρο 20 της οδηγίας 2013/34/ΕΕ και, ειδικότερα, την ποιότητα των αιτιολογήσεων που παρέχονται από επιχειρήσεις σε περίπτωση απόκλισης από τις συστάσεις του σχετικού κώδικα εταιρικής διακυβέρνησης.

               2.

               Συνιστάται, κατά περίπτωση, οι κώδικες εταιρικής διακυβέρνησης να κάνουν σαφή διάκριση μεταξύ των τμημάτων του κώδικα όπου δεν μπορεί να γίνει απόκλιση, των τμημάτων όπου εφαρμόζεται η αρχή «συμμόρφωση ή αιτιολόγηση», και των τμημάτων που είναι καθαρά προαιρετικά.

      ΤΜΗΜΑ ΙΙ

      Ποιότητα των δηλώσεων εταιρικής διακυβέρνησης

               3.

               Το άρθρο 20 παράγραφος 1 της οδηγίας 2013/34/ΕΕ απαιτεί από τις εισηγμένες εταιρείες να παρέχουν πληροφορίες σχετικά με συγκεκριμένες πτυχές των ρυθμίσεών τους εταιρικής διακυβέρνησης στη δήλωση εταιρικής διακυβέρνησης.

               4.

               Προκειμένου να βελτιωθεί περαιτέρω η διαφάνεια για τους μετόχους, τους επενδυτές και τους λοιπούς ενδιαφερόμενους, και εκτός από τις πληροφορίες σχετικά με τα θέματα που αναφέρονται στην παράγραφο 3, οι επιχειρήσεις θα πρέπει να περιγράφουν τον τρόπο με τον οποίο έχουν εφαρμοστεί οι σχετικές συστάσεις στον κώδικα εταιρικής διακυβέρνησης σχετικά με τα θέματα που είναι περισσότερο σημαντικά για τους μετόχους.

               5.

               Οι πληροφορίες που αναφέρονται στις παραγράφους 3 και 4 θα πρέπει να είναι επαρκώς σαφείς, ακριβείς και λεπτομερείς για να μπορούν οι μέτοχοι, οι επενδυτές και οι άλλοι ενδιαφερόμενοι να αποκτήσουν επαρκή κατανόηση του τρόπου διακυβέρνησης της επιχείρησης. Επιπλέον, θα πρέπει να αναφέρονται στα συγκεκριμένα χαρακτηριστικά και κατάσταση της επιχείρησης, όπως το μέγεθος, η διάρθρωση της επιχείρησης ή η κυριότητα ή οποιαδήποτε άλλα συναφή χαρακτηριστικά.

               6.

               Προκειμένου να δοθεί ευκολότερη πρόσβαση των μετόχων, των επενδυτών και άλλων ενδιαφερομένων, οι επιχειρήσεις θα πρέπει να κοινοποιούν σε σταθερή βάση τις πληροφορίες που αναφέρονται στις παραγράφους 3 και 4 στους δικτυακούς τόπους τους και να περιλαμβάνουν παραπομπή σε δικτυακό τόπο στην έκθεση διαχείρισής τους, ακόμη και αν παρέχουν ήδη πληροφορίες με άλλον τρόπο που ορίζεται στην οδηγία 2013/34/ΕΕ.

      ΤΜΗΜΑ ΙΙΙ

      Ποιότητα των αιτιολογήσεων σε περίπτωση απόκλισης από τον κώδικα

               7.

               Το άρθρο 20 παράγραφος 1 της οδηγίας 2013/34/ΕΕ απαιτεί από τις εισηγμένες εταιρείες να παρέχουν εξηγήσεις σε περίπτωση απόκλισης από τις συστάσεις του κώδικα στον οποίο υπόκεινται ή εκείνου τον οποίο οικειοθελώς αποφάσισαν να εφαρμόζουν.

               8.

               Για τους σκοπούς της παραγράφου 7, οι επιχειρήσεις θα πρέπει να δηλώνουν σαφώς για ποιες συγκεκριμένες συστάσεις υπάρχει απόκλιση και, για κάθε απόκλιση από μεμονωμένη σύσταση:

                           α)

                           εξηγούν με ποιον τρόπο η επιχείρηση απέκλινε από σύσταση·

                           β)

                           περιγράφουν τους λόγους της απόκλισης·

                           γ)

                           περιγράφουν τον τρόπο με τον οποίο η απόφαση απόκλισης από τη σύσταση ελήφθη εντός της επιχείρησης·

                           δ)

                           όταν η απόκλιση είναι περιορισμένη χρονικά, διευκρινίζουν πότε η επιχείρηση προβλέπει τη συμμόρφωση με τη συγκεκριμένη σύσταση·

                           ε)

                           ένα έλαβαν κάποιο μέτρο αντί της συμμόρφωσης, το περιγράφουν και εξηγούν με ποιον τρόπο το μέτρο αυτό επιτυγχάνει τον βασικό στόχο της συγκεκριμένης σύστασης ή του κώδικα ως σύνολο, ή διευκρινίζουν τον τρόπο με τον οποίο συμβάλλει στην ορθή εταιρική διακυβέρνηση της εταιρείας.

               9.

               Οι πληροφορίες που αναφέρονται στην παράγραφο 8 θα πρέπει να είναι επαρκώς σαφείς, ακριβείς και λεπτομερείς για να μπορούν οι μέτοχοι, οι επενδυτές και άλλοι ενδιαφερόμενοι να εκτιμήσουν τις συνέπειες που απορρέουν από την απόκλιση από μια συγκεκριμένη σύσταση.
               Θα πρέπει επίσης να αναφέρονται τα ειδικά χαρακτηριστικά και η κατάσταση της εταιρείας, όπως το μέγεθος, η δομή της εταιρείας ή η κυριότητα ή οποιαδήποτε άλλα συναφή χαρακτηριστικά.

               10.

               Οι αιτιολογήσεις για τις αποκλίσεις πρέπει να παρουσιάζονται με σαφήνεια στη δήλωση εταιρικής διακυβέρνησης, με τέτοιο τρόπο ώστε να είναι εύκολη η αναζήτηση των δεδομένων αυτών από τους μετόχους, τους επενδυτές και άλλους ενδιαφερομένους. Αυτό μπορεί να γίνει, για παράδειγμα, ακολουθώντας την ίδια σειρά συστάσεων με τον σχετικό κώδικα, ή ομαδοποιώντας όλες τις αιτιολογήσεις απόκλισης στο ίδιο τμήμα της δήλωσης εταιρικής διακυβέρνησης, εφόσον η χρησιμοποιούμενη μέθοδος εξηγείται σαφώς.

      ΤΜΗΜΑ IV

      Τελικές διατάξεις

               11.

               Προκειμένου να δοθούν κίνητρα στις επιχειρήσεις για να συμμορφώνονται με τον οικείο κώδικα εταιρικής διακυβέρνησης ή να αιτιολογούν καλύτερα τις αποκλίσεις από αυτόν, πρέπει να υπάρχει αποτελεσματική παρακολούθηση σε εθνικό επίπεδο, στο πλαίσιο των υφιστάμενων ρυθμίσεων παρακολούθησης.

               12.

               Τα κράτη μέλη πρέπει να επιστήσουν την προσοχή των φορέων που είναι αρμόδιοι για τους εθνικούς κώδικες εταιρικής διακυβέρνησης, των εισηγμένων επιχειρήσεων και των άλλων ενδιαφερομένων μερών στην παρούσα σύσταση. Τα κράτη μέλη καλούνται να ενημερώσουν την Επιτροπή σχετικά με τα μέτρα που έλαβαν σύμφωνα με την παρούσα σύσταση έως τις 13 Απριλίου 2015, ώστε να δοθεί η δυνατότητα στην Επιτροπή να παρακολουθήσει και να αξιολογήσει την κατάσταση.

               13.

               Η παρούσα σύσταση απευθύνεται στα κράτη μέλη, τους αρμόδιους οργανισμούς για τους εθνικούς κώδικες εταιρικής διακυβέρνησης, τις εισηγμένες επιχειρήσεις και τα λοιπά ενδιαφερόμενα μέρη.

      Βρυξέλλες, 9 Απριλίου 2014.

            Για την Επιτροπή

         Michel BARNIER

            Μέλος της Επιτροπής

      (1)  ΕΕ L 182 της 29.6.2013, σ. 19.

      (2)  ΕΕ L 145 της 30.4.2004, σ. 1.

      (3)  COM(2011) 164, 5.4.2011.

      (4)  Ψήφισμα του Ευρωπαϊκού Κοινοβουλίου της 29ης Μαρτίου 2012 σχετικά με ένα πλαίσιο εταιρικής διακυβέρνησης για τις ευρωπαϊκές εταιρείες, 2011/2181(INI).

      (5)  COM(2012) 740, 12.12.2012.


title: Σύσταση του Συμβουλίου, της 10ης Ιουλίου 2012 , σχετικά με το Εθνικό Πρόγραμμα Μεταρρυθμίσεων της Ελλάδας για το 2012

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/38

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με το Εθνικό Πρόγραμμα Μεταρρυθμίσεων της Ελλάδας για το 2012
   2012/C 219/11
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Μετά από διαβούλευση με την οικονομική και δημοσιονομική επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την απασχόληση και την ανάπτυξη, βασιζόμενης στον μεγαλύτερο συντονισμό των οικονομικών πολιτικών, η οποία εστιάζει στους νευραλγικούς τομείς στους οποίους απαιτείται δράση ώστε να ενισχυθεί το δυναμικό βιώσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις εθνικές τους οικονομικές πολιτικές και πολιτικές απασχόλησης.

               (3)

               Στις 12 Ιουλίου 2011, το Συμβούλιο εξέδωσε σύσταση (3) για το Εθνικό Πρόγραμμα Μεταρρυθμίσεων της Ελλάδας για το 2011.

               (4)

               Στις 23 Νοεμβρίου 2011, η Επιτροπή ενέκρινε τη δεύτερη Ετήσια Επισκόπηση της Ανάπτυξης, σηματοδοτώντας την έναρξη του δεύτερου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020».

               (5)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012.

               (6)

               Στις 2 Μαρτίου 2012, το Ευρωπαϊκό Συμβούλιο υιοθέτησε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την τόνωση της ανάπτυξης. Υπογράμμισε την ανάγκη να επιδιωχθεί διαφοροποιημένη, ευνοϊκή για την ανάπτυξη, δημοσιονομική εξυγίανση, να αποκατασταθεί η υπό κανονικούς όρους χορήγηση δανείων προς την οικονομία, να υποστηριχθεί η ανάπτυξη και η ανταγωνιστικότητα, να καταπολεμηθεί η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (7)

               Στις 2 Μαρτίου 2012, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο σύμφωνο για το ευρώ+ να υποβάλουν εγκαίρως τις δεσμεύσεις τους, προκειμένου να περιληφθούν στα αντίστοιχα Προγράμματα Σταθερότητας ή Σύγκλισης και στα Εθνικά τους Προγράμματα Μεταρρυθμίσεων.

               (8)

               Στις 12 Απριλίου 2012, η Ελλάδα υπέβαλε το Εθνικό της Πρόγραμμα Μεταρρυθμίσεων για το 2012 καθώς και ελλιπείς πληροφορίες σχετικά με τα δημοσιονομικά της σχέδια, εξαιτίας της συνεχιζόμενης διαδικασίας για την επικαιροποίηση της Μεσοπρόθεσμης Δημοσιονομικής Στρατηγικής (ΜΔΣτρ) που αναμένεται να περατωθεί προσεχώς. Οι ελληνικές αρχές καλούνται να υποβάλουν την πλήρη σειρά τυποποιημένων πινάκων που απαιτεί το προληπτικό σκέλος του συμφώνου σταθερότητας και ανάπτυξης μόλις ολοκληρωθεί η επικαιροποίηση της ΜΔΣτρ.

               (9)

               Στις 21 Φεβρουαρίου 2012, η Ευρωομάδα συμφώνησε ως προς ένα δεύτερο πρόγραμμα οικονομικής προσαρμογής για την Ελλάδα. Η εφαρμογή των οικονομικών πολιτικών που περιγράφονται στο μνημόνιο συνεννόησης για τις συγκεκριμένες προϋποθέσεις οικονομικής πολιτικής θα συμβάλει στη μείωση του ελληνικού δημόσιου χρέους στο 117 % του ΑΕΠ έως το 2020. Η Ευρωομάδα συμφώνησε επίσης ότι η χρηματοδότηση του προγράμματος από επίσημες πηγές θα ανερχόταν σε 130 δισεκατ. EUR έως το 2014, επιπλέον των ποσών που διατέθηκαν με το πρώτο χρηματοδοτικό πρόγραμμα.

               (10)

               Η αποδέσμευση των δόσεων πραγματοποιείται με βάση την τήρηση ποσοτικών κριτηρίων και μια θετική αποτίμηση της προόδου που επιτελέσθηκε όσον αφορά τα κριτήρια πολιτικής που θεσπίζονται με την απόφαση 2011/734/ΕΕ του Συμβουλίου, της 12ης Ιουλίου 2011, η οποία απευθύνεται προς την Ελλάδα με σκοπό την ενίσχυση και εμβάθυνση της δημοσιονομικής εποπτείας, και διά της οποίας ειδοποιείται η Ελλάδα να λάβει τα μέτρα μείωσης του ελλείμματος που κρίνονται αναγκαία για την αντιμετώπιση της κατάστασης υπερβολικού ελλείμματος (4) [όπως τροποποιήθηκε στις 8 Νοεμβρίου 2011 (5) και στις 13 Μαρτίου 2012 (6)] και με το μνημόνιο συνεννόησης για τους ειδικούς όρους της οικονομικής πολιτικής, το οποίο υπεγράφη στις 14 Μαρτίου 2012.

               (11)

               Στις 19 Μαρτίου 2012, καταβλήθηκε στην Ελλάδα από το Ευρωπαϊκό Ταμείο Χρηματοπιστωτικής Σταθερότητας (ΕΤΧΣ) το πρώτο μέρος (5,9 δισεκατ. EUR) της πρώτης δόσης (14,5 δισεκατ. EUR) του νέου χρηματοδοτικού προγράμματος. Η Ελλάδα έλαβε επίσης 1,6 δισεκατ. EUR από το Διεθνές Νομισματικό Ταμείο (ΔΝΤ). Έως τον Μάιο του 2012 η Ελλάδα είχε λάβει 147,5 δισεκατ. EUR από επίσημες χρηματοδοτικές πηγές στο πλαίσιο του πρώτου και του δεύτερου προγράμματος.

               (12)

               Το 2010 και το 2011, η Ελλάδα σημείωσε μερική πρόοδο όσον αφορά την επίτευξη των φιλόδοξων στόχων του προγράμματος προσαρμογής. Η εφαρμογή προσέκρουσε σε διάφορα προβλήματα: πολιτική αστάθεια, κοινωνική αναταραχή και ζητήματα ικανότητας της διοίκησης, ενώ ο σοβαρότερος παράγοντας ήταν η οικονομική ύφεση που ήταν πολύ βαθύτερη από ό,τι είχε προβλεφθεί. Σημαντικοί δημοσιονομικοί στόχοι δεν επιτεύχθηκαν, πράγμα το οποίο οδήγησε στη θέσπιση επιπρόσθετων μέτρων εξυγίανσης καθ’ όλο το 2010 και το 2011. Ωστόσο η Ελλάδα επέτυχε σημαντική μείωση του ελλείμματος γενικής κυβέρνησης: από 15,8 % του ΑΕΠ το 2009 σε 9,1 % το 2011.

               (13)

               Στις 18 Απριλίου 2012, η Επιτροπή εξέδωσε ανακοίνωση με τίτλο «Ανάπτυξη για την Ελλάδα» στην οποία τονίζει τον θετικό αντίκτυπο που μπορεί να έχει η πλήρης και αποτελεσματική εφαρμογή του προγράμματος οικονομικής προσαρμογής που θέτει τα θεμέλια για ανάπτυξη, επενδύσεις και κοινωνική ανανέωση. Η εν λόγω ανακοίνωση υπενθυμίζει ότι η Ελλάδα μπορεί να αντλήσει δύναμη και συγκεκριμένη υποστήριξη από τη συμμετοχή της στην Ένωση και στη ζώνη του ευρώ. Υπογραμμίζει ότι οι μεταρρυθμίσεις που αναφέρονται στο δεύτερο πρόγραμμα οικονομικής προσαρμογής έχουν σκοπό την αποκατάσταση του δυναμικού ανάπτυξης και δημιουργίας απασχόλησης της ελληνικής οικονομίας και τη διαμόρφωση μιας δικαιότερης κοινωνίας. Περιγράφει την εκτενή οικονομική στήριξη που παρέχεται στην Ελλάδα και τονίζει την ετοιμότητα των εταίρων της Ελλάδας και ιδίως της Επιτροπής για την εξεύρεση τρόπων μεγιστοποίησης του αντίκτυπου των πρώτων αποτελεσμάτων μέσω άμεσων ενεργειών και στήριξης από μέρους της ΕΕ.

               (14)

               Η οικονομική κρίση και τα επακόλουθα μέτρα δημοσιονομικής εξυγίανσης είχαν αντίκτυπο στην ικανότητα της Ελλάδας να επιτύχει τους στόχους της στρατηγικής «Ευρώπη 2020», ιδίως τους στόχους που έχουν κοινωνικό προσανατολισμό. Ωστόσο, οι διαρθρωτικές μεταρρυθμίσεις, ιδίως εκείνες που αφορούν την αγορά εργασίας, η απελευθέρωση διαφόρων τομέων και ορισμένα μέτρα για τη βελτίωση του επιχειρηματικού περιβάλλοντος, θα συμβάλουν στην προώθηση του ανταγωνισμού, στην τόνωση της παραγωγικότητας, στην αύξηση της απασχόλησης και στη μείωση του κόστους παραγωγής, συμβάλλοντας έτσι στην αύξηση της απασχόλησης και στον περιορισμό της φτώχειας και του κοινωνικού αποκλεισμού μεσοπρόθεσμα. Παρά την οικονομική κρίση, η Ελλάδα συνέχισε να εργάζεται για την επίτευξη των περιβαλλοντικών στόχων της στρατηγικής «Ευρώπη 2020».

               (15)

               Διεξάγεται στρατηγικός αναπρογραμματισμός των διαρθρωτικών ταμείων που εστιάζεται στη στήριξη της απασχόλησης των νέων και της ανταγωνιστικότητας (ιδίως των μικρών και μεσαίων επιχειρήσεων (ΜΜΕ)). Τα νέα μέτρα ενισχύουν δράσεις στους τομείς του διαβατηρίου για την απασχόληση, της κατάρτισης και των επαγγελματικών προσόντων, καθώς και της πρόσβασης των ΜΜΕ σε χρηματοδότηση.

               (16)

               Η Ελλάδα έχει αναλάβει μια σειρά δεσμεύσεων στο πλαίσιο του συμφώνου για το ευρώ+. Οι δεσμεύσεις, όπως και ο τρόπος εφαρμογής τους που παρουσιάσθηκε το 2011, αποβλέπουν στη στήριξη της απασχόλησης, τη βελτίωση της ανταγωνιστικότητας, την τόνωση της βιωσιμότητας των δημόσιων οικονομικών και στην ενίσχυση της χρηματοπιστωτικής σταθερότητας,

         ΣΥΝΙΣΤΑ στην Ελλάδα:
   Να εφαρμόσει τα μέτρα που θεσπίζονται στην απόφαση 2011/734/ΕΕ, όπως τροποποιήθηκε στις 8 Νοεμβρίου 2011 και στις 13 Μαρτίου 2012, και το μνημόνιο συνεννόησης για τις συγκεκριμένες προϋποθέσεις οικονομικής πολιτικής, το οποίο υπεγράφη στις 14 Μαρτίου 2012.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 209 της 2.8.1997, σ. 1.

      (2)  Η απόφαση αυτή διατηρήθηκε για το 2012 με την απόφαση 2012/238/ΕΕ του Συμβουλίου, της 26ης Απριλίου 2012, σχετικά με τις κατευθυντήριες γραμμές των πολιτικών απασχόλησης των κρατών μελών (ΕΕ L 119 της 4.5.2012, σ. 47).

      (3)  ΕΕ C 213 της 20.7.2011, σ. 12.

      (4)  ΕΕ L 296 της 15.11.2011, σ. 38.

      (5)  ΕΕ L 320 της 3.12.2011, σ. 28.

      (6)  ΕΕ L 113 της 25.4.2012, σ. 8.